qundao/data-zh-poetry huggingface dataset:
平陵东行三首
作者：王世贞
朝代：明

郁郁平陵树，日夜生秋风。风声一何悲，树色何朦胧。不敢出声啼，掩咽歌义公。平陵多贵豪，不为商与农。黄绶二千石，墨绶侍中郎。出用牛车载，户用金碧蒙。老少六七辈，气色何昂藏。口但新室臣，何论我高皇。嗟哉义公里，榛棘复污潢。狐兔欢索群，鱼鳖亦来宫。安得冥途轨，侧身以相从。平陵东，车隆隆，郭家小儿葬若翁。葬若翁，来送丧，谁其最贤槐里公。槐里公，多奇客，迅如飙鹰虎如力。虎如力，卒夷灭，曷不将去击胡貊。平陵东，谁最雄，父为丞相子侍中。子侍中，气成虹，黄金不归大司农。大司农，走钱龙，承相之室金为梁。金为梁，玉为圮，曷不舍去居天子。
平陵东行三首·其一
作者：王世贞
朝代：明

郁郁平陵树，日夜生秋风。风声一何悲，树色何朦胧。不敢出声啼，掩咽歌义公。平陵多贵豪，不为商与农。黄绶二千石，墨绶侍中郎。出用牛车载，户用金碧蒙。老少六七辈，气色何昂藏。口但新室臣，何论我高皇。嗟哉义公里，榛棘复污潢。狐兔欢索群，鱼鳖亦来宫。安得冥途轨，侧身以相从。
幼于欲渡钱塘取山阴道抵四明观日出归谒肖甫司马谓余作一歌壮其行拈笔得数语盖余入静来不复措意于工拙矣
作者：王世贞
朝代：明

张公一生江海客，别余欲渡钱塘东。镜湖湖头采春色，山阴道上梅花风。直从明海探出日，别炼赤堇为长虹。钱塘幕府高刺天，其帅司马公宗工。相留十日布衣饮，知尔不哭回车穷。此时定笑玉生癖，土室僵卧如袁公。有足却依兀者坐，得句总让钉铰工。大鹏九万鴳一尺，若语逍遥无不同。
幼于见过分韵
作者：王世贞
朝代：明

小径苔从破，清尊雨乍过。亦知高枕是，其奈故人何。懒但安吾有，狂今较孰多。近耽贫贱理，慎莫厌松萝。踟蹰酒不醉，起见明星阑。片语数相苦，千秋敢独安。青山蜡屐在，白雪高斋寒。傲岂吾曹意，时名君自看。
幼于见过分韵·其一
作者：王世贞
朝代：明

小径苔从破，清尊雨乍过。亦知高枕是，其奈故人何。懒但安吾有，狂今较孰多。近耽贫贱理，慎莫厌松萝。
幼于见过分韵·其二
作者：王世贞
朝代：明

踟蹰酒不醉，起见明星阑。片语数相苦，千秋敢独安。青山蜡屐在，白雪高斋寒。傲岂吾曹意，时名君自看。
幽州马行客歌
作者：王世贞
朝代：明

为郎闺中妇，不若辕下驹。百金买鞍鞯，十金买辔头。爱马有何好，马走千里道。郎但不出门，那得颜色老。女郎初嫁时，日日称阿母。女郎抱儿归，日日称儿父。郎赠倭堕髻，妾报倭堕髻。知郎非女娘，郎无男儿气。阿母不嫁女，阿母故相恼。教作绣鸳鸯，鸳鸯是何鸟。
幽州马行客歌·其一
作者：王世贞
朝代：明

为郎闺中妇，不若辕下驹。百金买鞍鞯，十金买辔头。
幽州马行客歌·其五
作者：王世贞
朝代：明

阿母不嫁女，阿母故相恼。教作绣鸳鸯，鸳鸯是何鸟。
幽州马行客歌其三
作者：王世贞
朝代：明
体裁：乐府曲辞

女郎初嫁时，日日称阿母。女郎抱儿归，日日称儿父。
幽州马行客歌其二
作者：王世贞
朝代：明
体裁：乐府曲辞

爱马有何好，马走千里道。郎但不出门，那得颜色老。
幽州马行客歌其四
作者：王世贞
朝代：明
体裁：乐府曲辞

郎赠倭堕髻，妾报倭堕髻。知郎非女娘，郎无男儿气。
广五子篇 其一 昆山俞允文
作者：王世贞
朝代：明

俞生不偶世，削迹混屯夷。时冶避大质，天籁窍幽机。怀璧非所愆，含英竟焉辉。晨炊不逮暮，室人交谪讥。玄商吹衡宇，霜霰无停飞。悠然眉间色，忽映西山薇。娄水逝洋洋，偕子以乐饥。
广五子篇 其三 濮阳李先芳
作者：王世贞
朝代：明

伯承侠者雄，摛词何尔雅。芙蓉秀浊水，清芬自堪把。往知在倾盖，携手即中野。四顾邈无俦，幽怀浩倾写。行行愉江宰，悒悒谁与解。讼庭凉飔生，商歌和弥寡。有志迫未竟，强为时人下。
广五子篇 其二 魏郡卢楠
作者：王世贞
朝代：明

卢生富结撰，扬马有遗则。及乎为诗歌，雅好在李白。春风扬波澜，浩渺靡所极。仰见朝霞媚，俯见水五色。蛾眉一成妒，雄飞铩其翮。朝奏狱中书，夕为坐上客。妻子不殢人，长歌下震泽。
广五子篇 其五 南海欧大任
作者：王世贞
朝代：明

欧生最晚交，其识乃先曙。旁猎六代言，郁为西京路。五十而释褐，微官历扬豫。一为邑文学，再典州掌故。游宦岂必达，深衷托豪素。掩抑再三叹，少小为名误。宛宛照影姝，沾沾不虞妒。
广五子篇 其四 孝丰吴维岳
作者：王世贞
朝代：明

峻伯青云姿，饰玉振鸣步。二十游京邑，兴文粲烟雾。一出时贵倾，匪在戚与故。此道行世间，识者如其素。岂不谐众欢，要睹中心慕。纾怀历下生，改辙遵广路。雅郑辨已勤，况乃垂韶濩。
广五子篇·昆山俞允文
作者：王世贞
朝代：明

俞生不偶世，削迹混屯夷。时冶避大质，天籁窍幽机。怀璧非所愆，含英竟焉辉。晨炊不逮暮，室人交谪讥。玄商吹衡宇，霜霰无停飞。悠然眉间色，忽映西山薇。娄水逝洋洋，偕子以乐饥。卢生富结撰，扬马有遗则。及乎为诗歌，雅好在李白。春风扬波澜，浩渺靡所极。仰见朝霞媚，俯见水五色。蛾眉一成妒，雄飞铩其翮。朝奏狱中书，夕为坐上客。妻子不殢人，长歌下震泽。伯承侠者雄，摛词何尔雅。芙蓉秀浊水，清芬自堪把。往知在倾盖，携手即中野。四顾邈无俦，幽怀浩倾写。行行愉江宰，悒悒谁与解。讼庭凉飔生，商歌和弥寡。有志迫未竟，强为时人下。峻伯青云姿，饰玉振鸣步。二十游京邑，兴文粲烟雾。一出时贵倾，匪在戚与故。此道行世间，识者如其素。岂不谐众欢，要睹中心慕。纾怀历下生，改辙遵广路。雅郑辨已勤，况乃垂韶濩。欧生最晚交，其识乃先曙。旁猎六代言，郁为西京路。五十而释褐，微官历扬豫。一为邑文学，再典州掌故。游宦岂必达，深衷托豪素。掩抑再三叹，少小为名误。宛宛照影姝，沾沾不虞妒。
广州朱提举以欧桢白虞部书及诗至却寄
作者：王世贞
朝代：明

客星三载出姑苏，翘首南云思转孤。忽尔羊城逢使者，顿然鲛浦至明珠。篇章意气差强在，齿发神明可系无。君道丹砂勾漏好，倘能分贶及凡夫。
广心池中有小岛颇碍目境适旱涸募工去之殊更快然
作者：王世贞
朝代：明

壶公对文漪，中为一小屿。石笋四五株，垂杨两三树。有之固不恶，无之更成趣。极目增浩淼，轻舠辞抵牾。譬彼太清表，纤云绝点污。游者或不然，请为明其故。
广陵访周公瑕不遇云自仪真失之
作者：王世贞
朝代：明

豪华自古让维扬，一水横江即异乡。二十四桥歌吹遍，不知何处觅周郎。初闻相失在仪真，怨水愁风且莫论。道是使星还是客，教君难辨斗间人。
广陵访周公瑕不遇云自仪真失之·其一
作者：王世贞
朝代：明

豪华自古让维扬，一水横江即异乡。二十四桥歌吹遍，不知何处觅周郎。
广陵访周公瑕不遇云自仪真失之·其二
作者：王世贞
朝代：明

初闻相失在仪真，怨水愁风且莫论。道是使星还是客，教君难辨斗间人。
庄临甫力田种竹有长者风今六十矣其婿陈生懋谦中表侄也索诗寿之得一绝句
作者：王世贞
朝代：明

庭前种竹一千竿，屋后收禾三百廛。欲向而家漆园祖，与君重注大椿年。
庐顶放歌
作者：王世贞
朝代：明

匡续先生几千载，周颠仙人安在哉。闻声便唤竹林寺，见影顿筑文殊台。浮云四起忽无地，举足步步愁莓苔。吴越应从下方出，岷峨别向西天开。拟呼圣灯照迷去，更借铁船凌汉回。山僧一笑挽我袖，何如且住倾三杯。
应在明中大水后问之
作者：王世贞
朝代：明

可怜赤城霞，酿作石梁水。一郡垂欲鱼，卧龙犹未起。
应在明迁职方
作者：王世贞
朝代：明

忽汝新参幕，仍吾旧剖符。事违同涕泪，身在各艰虞。霜霰青阳晚，风尘白日孤。毋将岁寒意，宛转媚春芜。国计轻犹昔，天威重至今。甲兵纷属口，冠盖失谋心。非尔登津要，何人挽陆沈。故园耕钓稳，吾岂厌投簪。
应在明迁职方·其一
作者：王世贞
朝代：明

忽汝新参幕，仍吾旧剖符。事违同涕泪，身在各艰虞。霜霰青阳晚，风尘白日孤。毋将岁寒意，宛转媚春芜。
应在明迁职方·其二
作者：王世贞
朝代：明

国计轻犹昔，天威重至今。甲兵纷属口，冠盖失谋心。非尔登津要，何人挽陆沈。故园耕钓稳，吾岂厌投簪。
应城陈令自贵竹枉驾弇园小宴分韵得开字中字
作者：王世贞
朝代：明

衡门春色日相催，况是新知万里来。绿鬓向谁谈拙宦，青云何处觅怜才。航留锦里先生泛，花待河阳令尹开。纵有唾壶那用击，与君相对但衔杯。春城忽尔下冥鸿，把酒论心事未穷。炙日暖将花共媚，临波影与石争雄。孤踪汝托浮云外，百感吾残返照中。莫恨须臾便成别，古来文苑几人同。
应城陈令自贵竹枉驾弇园小宴分韵得开字中字·其一
作者：王世贞
朝代：明

衡门春色日相催，况是新知万里来。绿鬓向谁谈拙宦，青云何处觅怜才。航留锦里先生泛，花待河阳令尹开。纵有唾壶那用击，与君相对但衔杯。
应城陈令自贵竹枉驾弇园小宴分韵得开字中字·其二
作者：王世贞
朝代：明

春城忽尔下冥鸿，把酒论心事未穷。炙日暖将花共媚，临波影与石争雄。孤踪汝托浮云外，百感吾残返照中。莫恨须臾便成别，古来文苑几人同。
应城陈令自贵竹枉驾弇园小宴分韵得开字中字苏子瞻学士初通判杭州过秀州遇乡僧本觉庵文长老赋一诗留赠其后以学士再莅杭过之则文已退院三过之圆寂矣皆有诗志其感慨后四百年太守龚君勉于庵内别构丙舍祀苏公颜之曰三过而悉步其韵一时诸贤和之不佞继焉·其一
作者：王世贞
朝代：明
体裁：七言律诗

五马䟃�白发中，文殊已老尚呼童。由来万劫俱成幻，何必三过始悟空。此日使君真好事，当时长者不言功。若同圆泽论行径，只在钱唐东复东。
应襄王教题木石居
作者：王世贞
朝代：明

远游不御，黼衮不加。有桷不刻，有阶不华。坐倚盘石，行倚乔柯。其去野人，能复几何。一闻善言，沛若江河。慕彼侧微，削此巍峨。仁远乎哉，欲之即至。舜何人哉，为之即是。
应襄王教题观囿榭
作者：王世贞
朝代：明

阳春被天，冠此王圻。吾王不游，民何以怡。循览灵囿，亦有灵台。灌木崇霄，祥卉覆阶。白云英英，黄鸟喈喈。育物对时，靡悰不谐。陋彼田齐，周文是仪。
应试夜泊贞女庙示一二友
作者：王世贞
朝代：明

南来夜泊贞女庙，有客一二时相通。孤蓬倚树鸟惊宿，白露湿衣人在空。遥怜故乡共明月，独有游子知寒风。何事长安浑不见，无数浮云北望中。贞女庙头鼓鼕鼕，忽惊游客归梦中。扁舟一叶天上下，茅屋数间水西东。伤心南国钓鲈地，矫首上林征雁风。莫怪殷勤惜杯酒，试问愁城谁为攻。
应试夜泊贞女庙示一二友·其一
作者：王世贞
朝代：明

南来夜泊贞女庙，有客一二时相通。孤蓬倚树鸟惊宿，白露湿衣人在空。遥怜故乡共明月，独有游子知寒风。何事长安浑不见，无数浮云北望中。
应试夜泊贞女庙示一二友·其二
作者：王世贞
朝代：明

贞女庙头鼓鼕鼕，忽惊游客归梦中。扁舟一叶天上下，茅屋数间水西东。伤心南国钓鲈地，矫首上林征雁风。莫怪殷勤惜杯酒，试问愁城谁为攻。
应黄州惠苏长公墨迹却以一诗附还
作者：王世贞
朝代：明

砑光藤纸墨华流，欲报璚瑶未敢收。总为临池贪玉局，可应遗翰去黄州。
庚午元日日有食之
作者：王世贞
朝代：明

甲寅元日雨不食，庚午正元食稍微。称贺先朝无抗表，省躬今圣有垂衣。金轮万象光旋复，玉佩千官护却归。拱极葵心应稍慰，当尊柏酒莫教违。
庚午元日试笔
作者：王世贞
朝代：明

今旦江城景物饶，珂声亦似帝乡骄。尊前萼媚连枝棣，颂里花传故国椒。五夜星辰回紫极，一官南北系清朝。祇怜霜色时留鬓，见拂春风也未消。
庚寅元日立春祝圣毕始以红锦袍谒陵
作者：王世贞
朝代：明

腊意将归爆竹催，争依仙仗集蓬莱。尧樽荐柏条风入，汉省呼嵩瑞霭回。原庙渐传银钥启，祠官新睹锦袍来。不知春至真多少，明日东郊探早梅。
庚戌秋有约吴峻伯不就赋此
作者：王世贞
朝代：明

汉树淹边月，天都拂塞尘。九关虚虎豹，层阁望麒麟。社稷群公手，兵戈一介身。请缨还请剑，慷慨涕沾巾。
庚辰元日即事
作者：王世贞
朝代：明

匡床午坐岸乌纱，庭玉分行砌长芽。邻父能搀婪尾酒，相夸不数撞门茶。垆空旋喜煨枫叶，坐暖从教舞雪花。若语江城真胜事，春来端合到谁家。
度东泠桥蟹螯峰下娱晖滩
作者：王世贞
朝代：明

岩峦谢雄丽，花竹入萧闲。点缀一二峰，映带远近山。醉举毕氏螯，忽掣向云间。流杯石芙蓉，凿井青连环。径转目忽开，焉辞足蹒跚。藉磴坐青葱，临址弄潺湲。窃为忘归咏，风流庶可攀。
度关山
作者：王世贞
朝代：明

度关山，诘曲复崔嵬。虽有车，畏轮摧。十步五坐泣且啼，啼声一何悲。疾风吹尘自我后来，回望故乡茫何睹哉。前睹黄河水，水流何瀺灂。一夜胡马过，河边草如削。河边草如削，安能更民居。居民尚远徙，行子欲何之。鸱枭为好音，豺虎亦规行。四方不识人，来称弟与兄。温铁益知柔，茹荼益知甘。平生少自足，临难追故欢。度关山，那得不沾衣。日夜见去人，寥寥归者稀。
度居庸关
作者：王世贞
朝代：明

代北平沙万马群，率然山势拥氤氲。层关不闭中原日，绝壁长留太古云。地脉谁怜秦内史，天骄应辟李将军。千盘转见妫川水，遥夜悲笳未可闻。七陵佳气郁葱哉，睥睨寒烽北极开。车转天门通箭括，水排坤轴建瓴来。书生绝质无中策，大将犁庭有异才。边马莫移青海帐，汉家曾记白登台。
度居庸关·其一
作者：王世贞
朝代：明

代北平沙万马群，率然山势拥氤氲。层关不闭中原日，绝壁长留太古云。地脉谁怜秦内史，天骄应辟李将军。千盘转见妫川水，遥夜悲笳未可闻。
度居庸关·其二
作者：王世贞
朝代：明

七陵佳气郁葱哉，睥睨寒烽北极开。车转天门通箭括，水排坤轴建瓴来。书生绝质无中策，大将犁庭有异才。边马莫移青海帐，汉家曾记白登台。
度竹坞岭
作者：王世贞
朝代：明

上岭若攀天，下岭若穿井。落日犹半规，深松已先暝。事将馀兴败，足与归念梗。时觉虬龙争，肃然发深警。
度萃胜桥入山沿涧岭至缥缈楼
作者：王世贞
朝代：明

兹桥绾群流，并割三山半。举头一峰尊，翼者亦簪汉。下有突星濑，怪石鸟兽窜。宵行或见怵，燕坐出深玩。窈窕径复通，蜿蜒势中断。白石纡清流，信意可枕盥。稍南穴其背，忽得天地观。却顾所入山，依依在几案。念此回环机，欣然一笑粲。
庭有小方池延袤不盈丈种白莲花且植五垂柳环之
作者：王世贞
朝代：明

雪白莲花出水开，陶家仙令好徘徊。纵令无酒攒眉去，且为薰风五柳来。
庭有积雪指麾儿辈戏为雪山偶作
作者：王世贞
朝代：明

怡步向中庭，积雪何皑皑。战日愈自坚，依飙渐成堆。虽靡化人术，倏忽三峰开。削成像仙掌，横度为天台。更疑双灵鹫，一夜自飞来。东风澹荡吹，对尔酒一杯。不知吾与尔，玉山谁先颓。
康生时万将归云间出此纸求识别援笔数语不复能论工拙也
作者：王世贞
朝代：明

康郎白晰美少年，卧病憔悴春花前。生门灭户了然识，纸帐筠床长独眠。人间万事尽灰冷，惟有一死当胸悬。有书不读产不问，药垆茶鼎恒周旋。老夫见之为？然，辘轳劫尽天地坏。学得长生翻可怜，近闻衲子时留连。东方阿閦西极乐，举头慈氏兜率天。我佛诱汝生攀援，莫作有为莫坐禅。两粥一饭顺世缘，无镜即已休磨砖。
康生时万将归云间出此纸求识别援笔数语不复能论工拙也
作者：王世贞
朝代：明
体裁：古风

康郎白晰美少年，卧病憔悴春花前。生门灭户了然识，纸帐筠床长独眠。人间万事尽灰冷，惟有一死当胸悬。有书不读产不问，药垆茶鼎恒周旋。老夫见之为�然，辘轳劫尽天地坏。学得长生翻可怜，近闻衲子时留连。东方阿閦西极乐，举头慈氏兜率天。我佛诱汝生攀援，莫作有为莫坐禅。两粥一饭顺世缘，无镜即已休磨砖。
康裕卿护朱郎中丧南归二绝句
作者：王世贞
朝代：明

布袍甘涴鹿车尘，别酒凄其肯入唇。何限霜前杨柳色，陌头初赠有心人。平陵结客晚知名，侠骨于今死不轻。若见宗人子元面，莫将萧肓拟康生。
康裕卿护朱郎中丧南归二绝句·其一
作者：王世贞
朝代：明

布袍甘涴鹿车尘，别酒凄其肯入唇。何限霜前杨柳色，陌头初赠有心人。
康裕卿护朱郎中丧南归二绝句其二
作者：王世贞
朝代：明
体裁：七言绝句

平陵结客晚知名，侠骨于今死不轻。若见宗人子元面，莫将萧肓拟康生。
弇园杂咏十六首 其一 梵王桥
作者：王世贞
朝代：明

隐隐红桥拂地开，徐徐蟾魄染青苔。诸天幻出金银相，色界天王尽下来。
弇园杂咏十六首 其七 省获亭
作者：王世贞
朝代：明

新■瓮底嘈嘈鸣，西邻稻垄黄云平。老夫眼饱腹亦饱，田家酒家虚得名。
弇园杂咏十六首 其三 藏金阁
作者：王世贞
朝代：明

会得参同两渐和，庄生昨夜访维摩。若教更会真空意，万卷函经一字多。
弇园杂咏十六首 其九 大观台
作者：王世贞
朝代：明

日脚低垂雾半笼，虞山一抺有无中。划然长啸天风起，扫尽浮云现碧空。
弇园杂咏十六首 其二 小祗林
作者：王世贞
朝代：明

佛日初开大地阴，虚疑长者买祗林。翛然一片浮云过，欲问黄金何处寻。
弇园杂咏十六首 其五 磬折沟
作者：王世贞
朝代：明

湾环轻泚似金沟，宛转洄沿客自留。两岸芙蓉相对发，即令无酒不悲秋。
弇园杂咏十六首 其八 缥缈楼
作者：王世贞
朝代：明

独立缥缈之飞楼，又看浮云天际头。洞庭西峰九千尺，尺鴳不碍逍遥游。
弇园杂咏十六首 其六 金粟岭
作者：王世贞
朝代：明

罢翻经卷旋呼杯，为爱天香桂子开。醉后飞花满巾帻，真成金粟卧如来。
弇园杂咏十六首 其十 超然台
作者：王世贞
朝代：明

巉岩百尺俯澄潭，天水相和共蔚蓝。小坐自然尘外境，日斜无意下西弇。
弇园杂咏十六首 其十一 潜虬洞傍水窦
作者：王世贞
朝代：明

小小空明远似无，泠然一水自萦纡。潜虬相唤不肯出，为惜胡髯径寸珠。
弇园杂咏十六首 其十三 月波桥
作者：王世贞
朝代：明

两弇中断有桥过，水束微风也自波。最好姮娥辉玉臂，莫容游擢搅青螺。
弇园杂咏十六首 其十二 绾奇台
作者：王世贞
朝代：明

小台犹绾双弇奇，试问台奇台不知。游人到此意忽忽，半学杨朱悲路岐。
弇园杂咏十六首 其十五 壶公楼
作者：王世贞
朝代：明

壶公饮酒酒初干，谁道壶中天地宽。幻出楼台成五色，飞来日月是双丸。
弇园杂咏十六首 其十六 玉玲珑
作者：王世贞
朝代：明

压尽千峰耸碧空，佳名谁并玉玲珑。梵音阁下眠三日，要看缭天吐白虹。
弇园杂咏十六首 其十四 古廉石
作者：王世贞
朝代：明

戍削风棱无媚姿，主人瞻拜具冠衣。乍可郁林将压载，那容汉女作支机。
弇园杂咏十六首 其四 小罨画溪
作者：王世贞
朝代：明

轻篙刺水澹忘归，狼籍残红处处飞。犹让当年霅中棹，两山空翠扑人衣。
弇园杂咏十六首·梵王桥
作者：王世贞
朝代：明

隐隐红桥拂地开，徐徐蟾魄染青苔。诸天幻出金银相，色界天王尽下来。佛日初开大地阴，虚疑长者买祗林。翛然一片浮云过，欲问黄金何处寻。会得参同两渐和，庄生昨夜访维摩。若教更会真空意，万卷函经一字多。轻篙刺水澹忘归，狼籍残红处处飞。犹让当年霅中棹，两山空翠扑人衣。湾环轻泚似金沟，宛转洄沿客自留。两岸芙蓉相对发，即令无酒不悲秋。罢翻经卷旋呼杯，为爱天香桂子开。醉后飞花满巾帻，真成金粟卧如来。新■瓮底嘈嘈鸣，西邻稻垄黄云平。老夫眼饱腹亦饱，田家酒家虚得名。独立缥缈之飞楼，又看浮云天际头。洞庭西峰九千尺，尺鴳不碍逍遥游。日脚低垂雾半笼，虞山一抺有无中。划然长啸天风起，扫尽浮云现碧空。巉岩百尺俯澄潭，天水相和共蔚蓝。小坐自然尘外境，日斜无意下西弇。小小空明远似无，泠然一水自萦纡。潜虬相唤不肯出，为惜胡髯径寸珠。小台犹绾双弇奇，试问台奇台不知。游人到此意忽忽，半学杨朱悲路岐。两弇中断有桥过，水束微风也自波。最好姮娥辉玉臂，莫容游擢搅青螺。戍削风棱无媚姿，主人瞻拜具冠衣。乍可郁林将压载，那容汉女作支机。壶公饮酒酒初干，谁道壶中天地宽。幻出楼台成五色，飞来日月是双丸。压尽千峰耸碧空，佳名谁并玉玲珑。梵音阁下眠三日，要看缭天吐白虹。
弇园杂咏四十三首 其一 清凉界
作者：王世贞
朝代：明

步屧修竹林，银桥佛庐净。洒然忽清凉，是境还非境。
弇园杂咏四十三首 其七 香雪径
作者：王世贞
朝代：明

李白媚杨白，浪夸春雪香。除却江家女，谁花可得当。
弇园杂咏四十三首 其三 此君轩
作者：王世贞
朝代：明

不可无此君，种得百千个。试与较风流，此君可无我。
弇园杂咏四十三首 其三十 荣芝所
作者：王世贞
朝代：明

三弇此三夏，三产三秀草。吾亦有三儿，宁馨似芝好。
弇园杂咏四十三首 其三十一 徙倚亭
作者：王世贞
朝代：明

壶公楼不开，于此待呼钥。长房少须臾，终享尘外乐。
弇园杂咏四十三首 其三十七 惜别门
作者：王世贞
朝代：明

醉客插花归，一步一惜别。不尽眼底奇，归从细君说。
弇园杂咏四十三首 其三十三 百衲峰
作者：王世贞
朝代：明

大似百衲僧，却顾僧雏语。其语了不闻，低头似相许。
弇园杂咏四十三首 其三十九 文漪堂
作者：王世贞
朝代：明

清漪感苹末，悠然自成文。得月稍绮丽，含霞太缤纷。
弇园杂咏四十三首 其三十二 分胜亭
作者：王世贞
朝代：明

亭前有两径，俱取弇山右。处处饶胜奇，谁能双举肘。
弇园杂咏四十三首 其三十五 玢碧梁
作者：王世贞
朝代：明

西弇石渐顽，此梁独玢碧。近取修竹荫，远借高天色。
弇园杂咏四十三首 其三十八 碧莲池
作者：王世贞
朝代：明

世尊莲正青，远公莲自白。尔向青白间，别作天水碧。
弇园杂咏四十三首 其三十六 却女津
作者：王世贞
朝代：明

少女怯危津，徘徊不敢度。急唤阿？来，还寻旧时路。
弇园杂咏四十三首 其三十六 却女津
作者：王世贞
朝代：明
体裁：五言绝句

少女怯危津，徘徊不敢度。急唤阿�来，还寻旧时路。
弇园杂咏四十三首 其三十四 云根嶂
作者：王世贞
朝代：明

偶然白云至，辉辉两相向。下有暗泉流，呼作云根嶂。
弇园杂咏四十三首 其九 萃胜桥
作者：王世贞
朝代：明

镜收远近观，毂绾往来路。至此即命觞，徘徊不忍度。
弇园杂咏四十三首 其二 惹香径
作者：王世贞
朝代：明

花气无不薰，偏与红妆娆。夜分乍解衣，宛是收香鸟。
弇园杂咏四十三首 其二十 忘鱼矶
作者：王世贞
朝代：明

我非汉庄光，钓矶满苍藓。虽有种鱼经，生来不开卷。
弇园杂咏四十三首 其二十一 环玉亭
作者：王世贞
朝代：明

春寒不成出，小出坐此屋。不知天工巧，树树雕成玉。
弇园杂咏四十三首 其二十七 借芬阁
作者：王世贞
朝代：明

隔崦千叶桃，清芬袭人鼻。更许墙头醪，不妨便成醉。
弇园杂咏四十三首 其二十三 率然洞
作者：王世贞
朝代：明

一夜中弇雷，率然穿作峡。蜿蜒诘曲中，时时露鳞甲。
弇园杂咏四十三首 其二十九 梵音阁
作者：王世贞
朝代：明

夜半海潮音，松风窍天籁。我亦从中证，非惟观自在。
弇园杂咏四十三首 其二十二 悯湘石
作者：王世贞
朝代：明

宛宛欲沈波，憔悴抑其首。可怜望夫心，却作秋胡妇。
弇园杂咏四十三首 其二十五 小云门
作者：王世贞
朝代：明

窈窕如不穷，芊眠足余趣。岂必有云归，自是归云处。
弇园杂咏四十三首 其二十八 含雪阁
作者：王世贞
朝代：明

直对缥缈楼，迭玉映晶洁。诵得少陵诗，窗含西岭雪。
弇园杂咏四十三首 其二十六 漱珠涧
作者：王世贞
朝代：明

止水清可掬，居然媚其涧。吾有万斛珠，漱令夜光现。
弇园杂咏四十三首 其二十四 天骨峰
作者：王世贞
朝代：明

天公幻天骨，自然吐奇秀。宁如宋人叶，三年雕始就。
弇园杂咏四十三首 其五 玉兰台
作者：王世贞
朝代：明

谢庭凡几树，羯末与封胡。何似琅琊邸，亭亭玉十株。
弇园杂咏四十三首 其八 饱山亭
作者：王世贞
朝代：明

客但憩此亭，饱看山色足。若更入山深，宁知真面目。
弇园杂咏四十三首 其六 误游磴
作者：王世贞
朝代：明

纵呼误游磴，胜事无不真。惟嫌入山客，唤作出山人。
弇园杂咏四十三首 其十 簪云峰
作者：王世贞
朝代：明

峰势若簪云，云根何太低。记得文登路，如绵衬马蹄。
弇园杂咏四十三首 其十一 突星濑
作者：王世贞
朝代：明

五夜钟欲残，群星堕如雨。化为濑中石，欲飞不得去。
弇园杂咏四十三首 其十七 青虹梁
作者：王世贞
朝代：明

青虹下饮水，徘徊不能去。为我作石梁，遂得天台路。
弇园杂咏四十三首 其十三 千年菌
作者：王世贞
朝代：明

商山千年菌，一朝化为石。莫令鲍靓过，截作中时食。
弇园杂咏四十三首 其十九 契此岩
作者：王世贞
朝代：明

契此不弥勒，此像非契此。许大须弥山，收置一囊里。
弇园杂咏四十三首 其十二 小龙湫
作者：王世贞
朝代：明

澄澄一泓水，那得吐光怪。山人七寸钵，尚有神龙在。
弇园杂咏四十三首 其十五 黑云堆
作者：王世贞
朝代：明

轮囷一片峰，宛如黑云吐。犹疑肤寸合，解作人间雨。
弇园杂咏四十三首 其十八 雌霓梁
作者：王世贞
朝代：明

青虬在其上，雌霓甘为下。游者虽异途，阴晴不相舍。
弇园杂咏四十三首 其十六 潜虬洞
作者：王世贞
朝代：明

阴森石欲搏，曲跃津难渡。欲留不敢留，一去一回顾。
弇园杂咏四十三首 其十四 白云障
作者：王世贞
朝代：明

茅山陶隐居，自爱山云白。莫言难赠君，于今已成石。
弇园杂咏四十三首 其四 会心处
作者：王世贞
朝代：明

下有在藻鱼，上有啅花雀。历历如镜中，时时与心约。
弇园杂咏四十三首 其四十 步屧廊
作者：王世贞
朝代：明

百步响屧廊，步步有山看。临当出门去，犹复凭阑干。
弇园杂咏四十三首 其四十一 来玉阁
作者：王世贞
朝代：明

浙浙万瓦敲，沉沉一壶醉。窗里玉山颓，窗外玉山至。
弇园杂咏四十三首 其四十三 墨池
作者：王世贞
朝代：明

书不如右军，何烦使池墨。唯用将洗心，能令净业白。
弇园杂咏四十三首 其四十二 襺云窝
作者：王世贞
朝代：明

甲帐挂流苏，人道春云热。梅花一纸寒，襺云云不泄。
弇园杂咏四十三首·清凉界
作者：王世贞
朝代：明

步屧修竹林，银桥佛庐净。洒然忽清凉，是境还非境。花气无不薰，偏与红妆娆。夜分乍解衣，宛是收香鸟。不可无此君，种得百千个。试与较风流，此君可无我。下有在藻鱼，上有啅花雀。历历如镜中，时时与心约。谢庭凡几树，羯末与封胡。何似琅琊邸，亭亭玉十株。纵呼误游磴，胜事无不真。惟嫌入山客，唤作出山人。李白媚杨白，浪夸春雪香。除却江家女，谁花可得当。客但憩此亭，饱看山色足。若更入山深，宁知真面目。镜收远近观，毂绾往来路。至此即命觞，徘徊不忍度。峰势若簪云，云根何太低。记得文登路，如绵衬马蹄。五夜钟欲残，群星堕如雨。化为濑中石，欲飞不得去。澄澄一泓水，那得吐光怪。山人七寸钵，尚有神龙在。商山千年菌，一朝化为石。莫令鲍靓过，截作中时食。茅山陶隐居，自爱山云白。莫言难赠君，于今已成石。轮囷一片峰，宛如黑云吐。犹疑肤寸合，解作人间雨。阴森石欲搏，曲跃津难渡。欲留不敢留，一去一回顾。青虹下饮水，徘徊不能去。为我作石梁，遂得天台路。青虬在其上，雌霓甘为下。游者虽异途，阴晴不相舍。契此不弥勒，此像非契此。许大须弥山，收置一囊里。我非汉庄光，钓矶满苍藓。虽有种鱼经，生来不开卷。春寒不成出，小出坐此屋。不知天工巧，树树雕成玉。宛宛欲沈波，憔悴抑其首。可怜望夫心，却作秋胡妇。一夜中弇雷，率然穿作峡。蜿蜒诘曲中，时时露鳞甲。天公幻天骨，自然吐奇秀。宁如宋人叶，三年雕始就。窈窕如不穷，芊眠足余趣。岂必有云归，自是归云处。止水清可掬，居然媚其涧。吾有万斛珠，漱令夜光现。隔崦千叶桃，清芬袭人鼻。更许墙头醪，不妨便成醉。直对缥缈楼，迭玉映晶洁。诵得少陵诗，窗含西岭雪。夜半海潮音，松风窍天籁。我亦从中证，非惟观自在。三弇此三夏，三产三秀草。吾亦有三儿，宁馨似芝好。壶公楼不开，于此待呼钥。长房少须臾，终享尘外乐。亭前有两径，俱取弇山右。处处饶胜奇，谁能双举肘。大似百衲僧，却顾僧雏语。其语了不闻，低头似相许。偶然白云至，辉辉两相向。下有暗泉流，呼作云根嶂。西弇石渐顽，此梁独玢碧。近取修竹荫，远借高天色。少女怯危津，徘徊不敢度。急唤阿？来，还寻旧时路。醉客插花归，一步一惜别。不尽眼底奇，归从细君说。世尊莲正青，远公莲自白。尔向青白间，别作天水碧。清漪感苹末，悠然自成文。得月稍绮丽，含霞太缤纷。百步响屧廊，步步有山看。临当出门去，犹复凭阑干。浙浙万瓦敲，沉沉一壶醉。窗里玉山颓，窗外玉山至。甲帐挂流苏，人道春云热。梅花一纸寒，襺云云不泄。书不如右军，何烦使池墨。唯用将洗心，能令净业白。
弇园杂题八绝 其一 西归津
作者：王世贞
朝代：明

佛日瞻依咫尺，其奈波罗乏船。藉令折芦北渡，何似只履西还。
弇园杂题八绝 其七 广心池
作者：王世贞
朝代：明

莫欺方池一畹，对尔胸中廓然。平吞云梦八九，别有世界三千。
弇园杂题八绝 其三 紫阳壁
作者：王世贞
朝代：明

紫阳一壁乍开，千迭磊砢崔巍。不是祖龙鞭就，却疑灵鹫飞来。
弇园杂题八绝 其二 磬玉峡
作者：王世贞
朝代：明

寻源渺渺无际，击石泠泠异音。病夫世念灰尽，未许荷蒉知心。
弇园杂题八绝 其五 碧皱峰
作者：王世贞
朝代：明

一峰面孔螬食，文以碧皱嘉名。从此卢家老婢，醉倒七碗先生。
弇园杂题八绝 其八 芙蓉渚
作者：王世贞
朝代：明

薰风广池佳丽，白露一岸清华。唤作玉儿俱得，元家难比萧家。
弇园杂题八绝 其六 九龙岭
作者：王世贞
朝代：明

岭头顶立青松，往往人呼九龙。但作华阳好友，不忘秦世崇封。
弇园杂题八绝 其四 鳌背梁
作者：王世贞
朝代：明

小立中弇鳌背，俯看䆗窱巑岏。东涧藤缘西涧，下盘花接上盘。
弇园杂题八绝·西归津
作者：王世贞
朝代：明

佛日瞻依咫尺，其奈波罗乏船。藉令折芦北渡，何似只履西还。寻源渺渺无际，击石泠泠异音。病夫世念灰尽，未许荷蒉知心。紫阳一壁乍开，千迭磊砢崔巍。不是祖龙鞭就，却疑灵鹫飞来。小立中弇鳌背，俯看䆗窱巑岏。东涧藤缘西涧，下盘花接上盘。一峰面孔螬食，文以碧皱嘉名。从此卢家老婢，醉倒七碗先生。岭头顶立青松，往往人呼九龙。但作华阳好友，不忘秦世崇封。莫欺方池一畹，对尔胸中廓然。平吞云梦八九，别有世界三千。薰风广池佳丽，白露一岸清华。唤作玉儿俱得，元家难比萧家。
弇山堂后石甃芙蓉池
作者：王世贞
朝代：明

弇山堂北四绮树，落花尽落芙蓉池。丙夜盈盈璧月照，伏日习习香风吹。卫军开府夸上客，秘监擘纸裁新诗。野夫但解碧筒饮，九窍凉生当语谁。
弇山堂庭中玉兰及含桃二坞
作者：王世贞
朝代：明

玉兰万朵玉屈卮，含桃亦自烟迷离。祗愁红纷坠瑶砌，忽喜韎鞨黏青枝。朝霞碾圆摇妓鬓，甘露结液和诗脾。刘郎醉卧舍人横，啮妃女唇甘如饴。
弘慈寺薄暮登藏经阁
作者：王世贞
朝代：明

雨霁祗林步屧新，上方台殿郁嶙峋。诸天入暝原无相，双树凌空不受尘。清磬忽传迷后旨，慧灯谁引幻中身。微官宿障如堪脱，长以斋心礼化人。
弘治宫词十二首
作者：王世贞
朝代：明

甲帐银灯夜未央，渐看鸳甃有寒霜。三千粉黛浑如扫，圣主重翻日讲章。南海珠池贡已稀，西川又罢锦文机。朝来御服三经浣，贱妾宁希曳地衣。禁苑先朝红药台，御筵亲为两宫开。莫嫌宫监希恩赏，玉辇何曾更一来。午槐圆影覆彤除，今日天颜喜气舒。稳坐御床无一语，但称难得老尚书。五月鲥鱼白似银，传餐颇及后宫人。踌躇欲罢冰鲜递，太庙年年有荐新。黄帕朱奁覆御羞，手题颁赐寿宁侯。昆明督亢从渠请，今日台官在殿头。琵琶双鸽暗凝尘，玉指生疏调未匀。自是经年无曲宴，不愁供奉数中人。御前黄盖进羹汤，玉箸频停不肯尝。应是司农闻水旱，蹙眉时读两三行。静数莲筹第五更，寒鸦金井未分明。披衣欲坐犹疑早，前殿连传警跸声。雪乳冰糖巧簇新，坤宁尚食奉慈纶。祈年好在斋宫宿，莫遣羊车别院频。掖庭愁闭自年年，今日承恩雨露边。又是铺宫新例薄，空劳少府积金钱。急遣追锋召外家，南宫桃李正如霞。自从光禄裁宣索，长日从容且赐茶。
弘治宫词十二首·其一
作者：王世贞
朝代：明

甲帐银灯夜未央，渐看鸳甃有寒霜。三千粉黛浑如扫，圣主重翻日讲章。
弘治宫词十二首其七
作者：王世贞
朝代：明
体裁：七言绝句

琵琶双鸽暗凝尘，玉指生疏调未匀。自是经年无曲宴，不愁供奉数中人。
弘治宫词十二首其三
作者：王世贞
朝代：明
体裁：七言绝句

禁苑先朝红药台，御筵亲为两宫开。莫嫌宫监希恩赏，玉辇何曾更一来。
弘治宫词十二首其九
作者：王世贞
朝代：明
体裁：七言绝句

静数莲筹第五更，寒鸦金井未分明。披衣欲坐犹疑早，前殿连传警跸声。
弘治宫词十二首其二
作者：王世贞
朝代：明
体裁：七言绝句

南海珠池贡已稀，西川又罢锦文机。朝来御服三经浣，贱妾宁希曳地衣。
弘治宫词十二首其五
作者：王世贞
朝代：明
体裁：七言绝句

五月鲥鱼白似银，传餐颇及后宫人。踌躇欲罢冰鲜递，太庙年年有荐新。
弘治宫词十二首其八
作者：王世贞
朝代：明
体裁：七言绝句

御前黄盖进羹汤，玉箸频停不肯尝。应是司农闻水旱，蹙眉时读两三行。
弘治宫词十二首其六
作者：王世贞
朝代：明
体裁：七言绝句

黄帕朱奁覆御羞，手题颁赐寿宁侯。昆明督亢从渠请，今日台官在殿头。
弘治宫词十二首其十
作者：王世贞
朝代：明
体裁：七言绝句

雪乳冰糖巧簇新，坤宁尚食奉慈纶。祈年好在斋宫宿，莫遣羊车别院频。
弘治宫词十二首其十一
作者：王世贞
朝代：明
体裁：七言绝句

掖庭愁闭自年年，今日承恩雨露边。又是铺宫新例薄，空劳少府积金钱。
弘治宫词十二首其十二
作者：王世贞
朝代：明
体裁：七言绝句

急遣追锋召外家，南宫桃李正如霞。自从光禄裁宣索，长日从容且赐茶。
弘治宫词十二首其四
作者：王世贞
朝代：明
体裁：七言绝句

午槐圆影覆彤除，今日天颜喜气舒。稳坐御床无一语，但称难得老尚书。
弟侄俱荐赋此寄之
作者：王世贞
朝代：明

磊落吾宗彦，参差万里翰。东南自金锡，王谢有琅玕。痴叔殊能健，狂兄未许难。将无杏园色，人拟竹林看。
弟甲次小后赋此慰之
作者：王世贞
朝代：明

俱传射策动明光，露表金茎重渺茫。白雪不为天上调，朱颜翻倚市中妆。庭过长者无多辙，粟请侏儒共一囊。莫倚王家门第在，过江羞作尚书郎。
张丈久不调戏恼之
作者：王世贞
朝代：明

怜君日日探除目，不见长安奈尔何。齐客祇知缘木易，汉家元自积薪多。飞花岁月淹高枕，浊酒风尘起浩歌。问道板舆堪就养，莫将潘赋怨蹉跎。
张中贵谈武庙时事有感
作者：王世贞
朝代：明

老病张中贵，曾陪内教场。五营徵介士，六部选名倡。白马平阳月，雕戈青海霜。怕归长信谒，语语是先皇。
张仲立移居
作者：王世贞
朝代：明

汝意在穷巷，生涯诵卜居。庚桑新畏垒，苦竹旧张庐。孝友元无间，蓬蒿了不除。地今仁里美，池是让泉馀。宛尔双桐并，萧然五柳疏。移家无担石，立壁有图书。不改看山户，初迷问字车。东林夜来月，强半为君舒。
张仲立茂才过访夜谈甚洽晨出候之则冲雨发舟矣贻诗见报率尔为答
作者：王世贞
朝代：明

看君年似弃繻生，琢得新诗字字清。遥夜星河回促席，诘朝风雨失连城。去来非是轻中散，尔汝终应属正平。但使案头行卷在，不烦携手见交情。
张伯子五十寿言
作者：王世贞
朝代：明

昔在世皇，肃外台纲。谁其荩臣，乃有二张。等彼二荀，叔慈慈明。慈明内润，智以仁藏。积厚而钟，伯子发祥。惟我伯子，隽声英英。立破万卷，躏百氏场。吐为艺文，陆离洗洋。中权所指，锋孰敢当。薄游贤关，如锥处囊。天吝抟扶，畴适雄飞。敛尔壮心，杜尔德机。不顺以施，日胜而肥。怀珠川媚，蕴玉山辉。君曰宁尔，容彭所希。黄金为饵，同类为妃。骖虬御鸾，翱翔九围。人有恒言，五十知非。君知其非，大雄是皈。离照中天，万磷息辉。谁缚谁解，何顺何违。六辔在御，惟汝指麾。不慕独觉，宁希小乘。不贪转轮，何况小荣。着为微言，撇捩纵横。荡乎漆园，又似净名。其子和之，玉振金声。独立须弥，俯挹太清。怒马脂车，如袭百蝇。封人之祝，如一蝇鸣。我有半偈，乃驻君听。四十九年，无法可称。杜口毗邪，息心化城。大家团栾，共证无生。
张伯起丈创悔世缘闭关缮性投诗见贻超然之致聊尔有答
作者：王世贞
朝代：明

我爱张平子，清标冠吴趋。夷然忘四愁，不复赋三都。白苎明下童，宝玦酒家胡。一草思玄篇，弃之忽若无。甘露沃灵根，莲花产双趺。魔冤伏大力，其始乃乌刍。惜哉夸毗子，刿心趣尘途。纵复浮名至，是身安得居。拂轸报知音，毋令流水孤。
张伯起作怀贤行念予与彭孔嘉病中有日日礼医王语戏作俚句为答
作者：王世贞
朝代：明

今者岁闰愁黄杨，又闻处士星无光。彭翁病消走病痏，张君日日延医王。医王耳夺世人口，世人欲杀君独否。朅来揽镜忽大笑，髡黔剕劓无不有。朝供一菜粥一瓯，束书万卷从蠹谋。鲍家累句时触吻，肯共花鸟争春愁。世人视我赘疣耳，于中近得希夷理。八百年后君自知，断不相从老彭死。
张公洞怀李于鳞
作者：王世贞
朝代：明

李生昔登西岳峰，泚笔题我金芙蓉。岂谓姓名荣二华，祇怜风雨失双龙。燕中旧社人人筑，吴下诸山处处筇。石髓总应今日有，可堪中散不相从。
张助甫中丞自夏州遣信问存侑以三月俸曰为米汁费报谢一章
作者：王世贞
朝代：明

上元之来夕，有鸿自征羌。中丞三月俸，使者万里粮。上言识区区，下言结不忘。书穷递角见，朱提烂生光。冰雪满衡荆，蔼然自春阳。日来不饮酒，酒家无鹔鹴。亦复不啖肉，屠门毋责偿。蹲鸱足饱饥，悬鹑有余裳。念欲返君嘉，友道非所当。西寺充檀越，东邻佐贫丧。南陌饭苾刍，北渚成徒杠。以此无住施，为君彼岸梁。窃聆叔则言，载佩原思章。吾儒亦云云，毋使廉惠伤。
张助甫自陜西参议迁按察开府于池久之不至乃闻仍移陜西按察赋此寄之
作者：王世贞
朝代：明

候吏江头黯尽还，依然真气向函关。自来河内无如寇，又道征西祗一班。露冕再行三辅雨，除书虚摄九华山。祇愁沙塞黄尘色，渐入麒麟画里颜。
张助甫至日见访作
作者：王世贞
朝代：明

寒色柴门午未开，谁嘘邹律动葭灰。天将化日为长至，人忆丁年访旧来。夜语莲华惊促点，晨传竹叶喜宽杯。还应太史能书奏，海上祥云片片回。
张参议肖甫由广西入贺得书有寄
作者：王世贞
朝代：明

已分鸿书断，谁凭驿使来。星从南极至，天向北辰开。王会干官礼，嵩呼万寿杯。君家金鉴录，况是曲江才。
张司礼尧督备显陵八年而始还朝节惠之政口碑载道余甚愧之敬之於其行赋五言近体以赠
作者：王世贞
朝代：明
体裁：五言律诗

还朝禹年并，驰传汉恩深。雨露园陵色，冰霜使者心。卧馀江畔辙，颂有郢中音。云梦毋劳对，君王罢上林。
张善甫罢归为酒要之
作者：王世贞
朝代：明

早时海国看除目，晏岁云霄已罢官。宦后急流谁退勇，曲中行路古来难。春盘入菜贫堪供，社酒含椒醉不寒。今日可能相共否，野夫园竹甚平安。
张太史明成送母还豫章
作者：王世贞
朝代：明

谁犯斗间色，文星出紫微。侍臣中禁少，逐子大家归。茶爱香城美，鱼誇富水肥。公无长昼绣，人主正宵衣。
张守有温甫学士擘窠书老柏行余以仲昭太卿画竹配之时万历丁丑之八月廿五日守诞辰也眷属在里中将有就馆者并以为祝
作者：王世贞
朝代：明

君有温甫手书老柏行，槎牙爪距八法锋纵衡。我贻仲昭手画竹数茎，鸾鶱凤舞叶叶排空青。欲将此竹配此柏，挂君高斋八月动霜色。劲节原从造化留，虚心岂仗栽培得。竹既嶰谷十二声，一一将向朝阳鸣。柏亦郁作苍虬吟，和出万古萧龙音。饮君酒，上君寿，赤水三条珠在手。更闻阿段报山阴，夜雨龙鳞箨中剖。
张将军歌
作者：王世贞
朝代：明

张将军，虬髯铁面勇绝伦。双眦直上见贼嗔，左腾右踔七尺身。倏忽飞动威天神，方印缚肘金麒麟。是时六月军声变，风尘蔽天不相见。云中健儿面如土，妻女仓皇泪飘霰。将军独提其麾下，意气不数天山箭。关头老弱数百骑，酣呼赴躯逞一战。捉生卤获偏裨任，胡乃区区好趣便。角声忽从敌中出，杀气天昏纵腾越。弓刀蹙沸震风雨，戈甲光芒耀日月。将军大叫鼓声绝，吏士空拳奋白骨。骨都当户稍欲遁，中原贼臣教奔突。汉兵如山自坚壁，回看从校星迸逸。顷刻血肉俱零乱，将军头颅辨不得。敌骑叩鞍咋指欢喜剧，狼头羽纛扫太白。阴飙淅瑟燐火明，落日惨澹鸟兽匿。男儿要在尸裹革，人生百岁须有极。云中帅者谁其俦，十年之间梁与周。亲披荆棘开军府，躬起疮痍败敌谋。毕万虽能老牖下，李广终然望彻侯。将军继之亦不恶，可怜鸟葬终荒丘。呜呼北山石椁东园器，肥酒大肉同千秋。
张将军要余与沈令尹潘林曹三子骏儿同泛海时风日清美颇穷胜槩乐而赋之
作者：王世贞
朝代：明

天鸡唤白晓云和，历历帆樯镜里过。羽扇徐挥散鹅鹳，石梁初解辨鼋鼍。回风迭鼓浑疑近，映水横旌转觉多。应有越裳来贡舶，祗今犹自不扬波。空青一片引牙樯，不遣乾坤属混茫。风伯挽波回碣石，日君排雾上扶桑。承平渐偃千烽色，转饷曾飞万庾霜。任使兴公心境杂，也应安坐听鸣榔。
张将军要余与沈令尹潘林曹三子骏儿同泛海时风日清美颇穷胜槩乐而赋之·其一
作者：王世贞
朝代：明

天鸡唤白晓云和，历历帆樯镜里过。羽扇徐挥散鹅鹳，石梁初解辨鼋鼍。回风迭鼓浑疑近，映水横旌转觉多。应有越裳来贡舶，祗今犹自不扬波。
张将军要余与沈令尹潘林曹三子骏儿同泛海时风日清美颇穷胜槩乐而赋之·其二
作者：王世贞
朝代：明

空青一片引牙樯，不遣乾坤属混茫。风伯挽波回碣石，日君排雾上扶桑。承平渐偃千烽色，转饷曾飞万庾霜。任使兴公心境杂，也应安坐听鸣榔。
张山人会于子相芙蓉馆十五年矣子相物故且八年而予以伏阙会山人山人赠予以诗不胜怀旧之感因赋此为赠
作者：王世贞
朝代：明

伊昔邗沟旧草堂，芙蓉叶是美人觞。十年长恨山阳笛，此日仍悬孺子床。我自覆盆希日月，君能吹律转冰霜。相逢莫作风尘语，少室三花春正长。
张山人寓侯先生适园得诗廿二首见示因留宿我弇州园五日而赠以此诗
作者：王世贞
朝代：明

读君适园诗，留君弇园住。试拈弇园景，何如适园趣。往往清夜游，亦有曹刘句。所少但乳柑，乞栽三百树。
张山人平叔五岳歌
作者：王世贞
朝代：明

人间再见张平叔，能否长将悟真读。四明狂客偶见许，五岳山人生不辱。三花近扑二室粉，雪山远接峨眉玉。所恨恒阳寓公石，仅捧太华莲花足。归来贫惫游兴孤，卢敖之杖不可呼。少文画壁毋乃迂，胡不乞写真形图。侑以廓落流金符，自称紫阳游玉都。君不见王郎手创团焦不盈丈，跬武以还皆草莽。偓佺安期却来往，何但区区五岳观，千亿须弥托吾掌。
张山人游吴留一月以诗画为贽赋此赠之
作者：王世贞
朝代：明

南中平子雅三绝，来向吴江歌四愁。自谓暂因双凤住，不然归作五羊游。玉壶小醉阊门月，银管长骄艺苑秋。莫问区区借名姓，此生端拟不惊鸥。
张左虞都尉故与余善每过弇中风流谑浪飞白无算余犹以酒客卤莽遇之后稍出其诗余稍稍称善然不觉其异也及集成而丐余为叙因赋诸友篇左虞仅居四十人之一耳去年左虞死余不能往吊以香帛寓之而无主丧者孟秋之朔偶摊书出晒于散帙中探得他诗读之不甚快最后一卷极清新丽雅之致句字有力格韵不凡而忘其谁作以集考之则左虞制也不觉失声而泣吾愧钟子期多矣遂成一七言律而会其子授官奔丧归并书诸友篇寄之俾焚于棺所逝者有知将从夜台沽酒三叫称快余亦可以无憾艺林矣
作者：王世贞
朝代：明
体裁：七言律诗

都尉频过白接䍦，酒酣时自觅钟期。虽成玄晏先生序，未表邯郸幼妇碑。岂为兜鍪宽自狎，还从凿落误深知。今晨散帙初开眼，大雅中兴定不疑。
张幼于兄薄游金陵过从甚数忽尔告返聊成一章送之并寄长公伯起及韩令
作者：王世贞
朝代：明

爱汝名隐复名通，片言能生四座风。长干花月正眼底，石湖云树来胸中。鸟还久矣陶彭泽，禽戏翛然张长公。我自东山幸无恙，不教猿鹤许相同。
张幼于庐墓
作者：王世贞
朝代：明

遥望白华山，山石郁嶙峋。中有白华吟，吟声何悲辛。之子怀永慸，结庐在丘闉。荆榛初往蹊，松柏自成邻。念彼长夜台，痛此百岁人。挥泪循脩垄，高恸逮萧晨。晨猿无停和，垄草不易春。悲风吹北陆，惨日就西奫。重冥稀生搆，九陌绝幽轮。音容旷不接，志意邈难伸。朝露夕自霜，暮兰旦为薪。愲结令中耗，安能延子鬒。非虞仲举谪，冀全嗣宗真。弧矢庶可扬，竹素将不泯。
张幼于惠临洮赐砚歌
作者：王世贞
朝代：明

蒙将军扫中山敌，归向临洮斲地脉。刓出坚珉三尺碧，祖龙爪端五花黑。一时漆合毛颖交，千古泓开墨君宅。临洮金人血中土，天画此石归沙碛。歙州龙尾近足致，端溪鹆眼新堪惜。淳熙主人眷西顾，玉堂昼草平番檄。中涓但睹天颜喜，学士惊传百朋锡。小击疑闻泗滨磬，捧来似剖蓝田璧。宸章姓字刻琬琰，烟霞不散乌皮席。后四百年竟谁在，楚人弃弓楚人得。张生豁达烟过眼，王子贪馋咽生液。呜呼右军风字世不见，令我青箱久无色。珍重题诗一报张，夙生或结词林识。
张幼于舍别墅为言子祠敬用志美
作者：王世贞
朝代：明

句吴诚佳丽，其始未雕朴。三让道故尊，居然一鱼服。人文萃东鲁，垂晖耀南陆。言游遂北学，与商获偕目。以彼弦歌化，革此诸离俗。遂令大江表，儒林被膏沐。洵美张仲生，尚友一以笃。家有五亩宫，傍托素王宿。愿言祀言子，寒泉配幽菽。窃陋法护施，庶希范氏躅。文学千载标，沾沾意良足。俎豆乎其间，非子谁当属。
张幼于见示新集因寄
作者：王世贞
朝代：明

才子纷然满后尘，吴门纸价为谁新。即看明月双投向，也自阳春寡和人。剖后荆山元有泪，授时湘浦不无神。莫嫌云树沧江晚，浊酒青灯好细论。
张牧迁淮相国与诸君会饯山园感赠四绝
作者：王世贞
朝代：明

袖中谏草带霜华，迁客风流莫浪嗟。何必汉廷饶绛灌，古来才子傅长沙。愁遣玲珑唱别辞，欲攀杨柳尚无枝。习家池馆从如旧，第少山公白接䍦。缥缈楼头玉万家，使君曾此泛流霞。莫言鸿爪须臾事，幽谷犹残琪树花。弇山堂北四株棠，梦雨离云欲断肠。却道异时无剪伐，飞花曾藉使君觞。
张牧迁淮相国与诸君会饯山园感赠四绝·其一
作者：王世贞
朝代：明

袖中谏草带霜华，迁客风流莫浪嗟。何必汉廷饶绛灌，古来才子傅长沙。
张牧迁淮相国与诸君会饯山园感赠四绝·其三
作者：王世贞
朝代：明

缥缈楼头玉万家，使君曾此泛流霞。莫言鸿爪须臾事，幽谷犹残琪树花。
张牧迁淮相国与诸君会饯山园感赠四绝·其二
作者：王世贞
朝代：明

愁遣玲珑唱别辞，欲攀杨柳尚无枝。习家池馆从如旧，第少山公白接䍦。
张牧迁淮相国与诸君会饯山园感赠四绝·其四
作者：王世贞
朝代：明

弇山堂北四株棠，梦雨离云欲断肠。却道异时无剪伐，飞花曾藉使君觞。
张生歌为应和作
作者：王世贞
朝代：明

张公一生湖海客，少年任侠章台陌。周家小史珠作歌，广武妖姬月为色。玉盘错落夺枭饮，金弹晶荧斗鸡得。似留青眼俗外看，肯许红颜暗中掷。归来折节始为儒，得钱但买邺侯书。门因留客翻长掩，径惜飞花故不除。有时忽发春醪颠，虎丘山头雪放船。狐裘银榼施僧去，却借一榻云房眠。踉跄顾抚三儿喜，大者风神剪秋水。次儿霜蹄日千里，小儿跳地学虎子，若曹读父书足矣。
张秀才母七十
作者：王世贞
朝代：明

夫人昔归张，中道损欢燕。清心玉同洁，劲节霜不变。有子熊丸训，早登鸿都选。岁裁尚方服，日割大官膳。夫人不色喜，谓尔必陈善。持纲忤上宰，积媾承严谴。相与耕绵田，夷然了无怨。今来赐环日，再展添筹宴。欲知孟母贤，请诵子舆传。
张肖甫司马特膺简命督抚全浙赋此赠之得二首
作者：王世贞
朝代：明

亲捧兵符下九霄，风旗猎猎马萧萧。度辽大将仍持节，横海诸军不得骄。见有副车回塞柳，可烦强弩射江潮。经行总是甘棠地，早晚追锋趣入朝。脱巾愁听自钱塘，推毂欣闻出建章。六传忽从周太尉，举军争隶郭汾阳。温言纩挟三冬日，肃令锋回九夏霜。飞捷不妨清夜报，宵衣天顾正南荒。
张肖甫司马特膺简命督抚全浙赋此赠之得二首·其一
作者：王世贞
朝代：明

亲捧兵符下九霄，风旗猎猎马萧萧。度辽大将仍持节，横海诸军不得骄。见有副车回塞柳，可烦强弩射江潮。经行总是甘棠地，早晚追锋趣入朝。
张肖甫司马特膺简命督抚全浙赋此赠之得二首·其二
作者：王世贞
朝代：明

脱巾愁听自钱塘，推毂欣闻出建章。六传忽从周太尉，举军争隶郭汾阳。温言纩挟三冬日，肃令锋回九夏霜。飞捷不妨清夜报，宵衣天顾正南荒。
张芝罘孝廉来请大司马公志铭成一诗送之因订后约
作者：王世贞
朝代：明

汉有张释之，贤声腾九棘。长公乃不然，一官即成掷。清朝视三釜，永昼耽六籍。长者多造请，公子敬爱客。高义薄云天，谁能不披怿。今晨孝廉船，系我祗园侧。布帽笼悴姿，欲请复摧抑。天子所赐茔，先公将就穸。片言借华衮，千秋垂金石。搦管辞不惭，终篇泪潜拭。庶几王生语，少酬廷尉德。挂剑倘有时，共饱东湖色。
张见甫以腊月见访明岁之夏复走使讯问感而有寄
作者：王世贞
朝代：明

破腊轻舠问五湖，冲炎信使走长途。谁能作伴门前雀，汝自差怜屋上乌。洛下寺碑堪小语，江南匣剑已全孤。何时更拟平原会，紫气从他看有无。
张通政宇清周比部济叔沈进士子善饯予昆山有作
作者：王世贞
朝代：明

共携尊酒上崔嵬，娄水秋潆匹练回。万井夕阳看自敛，九峰云色坐频来。披襟啸逐天风落，倚盏狂惊河汉摧。握手将归何所赠，诸君应有大夫才。
弥陀寺遣暑作
作者：王世贞
朝代：明

岩泉饶奇趣，松柏寄远迹。如何孤兰若，局蹐四蓬壁。慈云不垂荫，朱离苦相射。赫矣尼连火，邈哉阿耨泽。四大久厌离，诸缘归灭寂。是以烦恼身，更称清凉宅。夜梵流妙音，朝观离空色。窃从庞居士，巾发恣所适。
弥陀寺饭僧作
作者：王世贞
朝代：明

结夏依寂居，随缘憩脩轸。宅惭周颙舍，米待郗超损。僧衬鸣钟集，佛供导幡引。霜研给孤麦，玉琢摩候菌。慈禽恋清呗，怖鸽驯馀赈。敢持有漏因，仰觊无生忍。曾是夙力馀，内观了何朕。追往踪既失，希来业难尽。毋以罪福求，幻身同兹泯。
弹琴峡
作者：王世贞
朝代：明

银河落秋水，飞峡自鸣琴。代马遥相避，君听无杀心。
归后呈元驭宗伯
作者：王世贞
朝代：明

不为冰霜哭路穷，将从里社逐春风。一官鸡肋毋怜我，万事龙头尽属公。习静稍知前日短，避言那望故人同。采芳倘有褰裳兴，未少莲花浊水中。
归怀
作者：王世贞
朝代：明

二毛遂已侵，日暮途胡广。由来历落士，项领何偃仰。青山简容膝，一丘迟归鞅。既谢玄豹姿，将求仲长赏。
归怀示舍弟
作者：王世贞
朝代：明

北阙书虽上，南山业堪佃。吾弟沮溺流，耦耕亦何怨。轩冕诚可悦，焉能舍余贱。谬忝七子列，居然五君选。去去勿复陈，深衷晚当见。
归思
作者：王世贞
朝代：明

一疏高天听肯卑，春程日日改归期。躬如韦杜长宜曲，迹似湘山尽可疑。鶗鴂欲传何地语，辛夷偏发故园枝。朝来短发犹堪把，懒向青铜问几丝。
归思并寄怀留省太宰刘公少司马凌公少司空徐公
作者：王世贞
朝代：明

屈指曾停雪夜舟，双旌宛转更西游。功名向好应知足，朋旧虽稀渐到头。孤梦自悬钟阜月，尺书难溯汉江流。莫愁白简妨人事，能遣青山近沃洲。
归自东九汎西九访善权寺一首
作者：王世贞
朝代：明

归榜意不释，爱此澄湖晖。白云何英英，荡潏令波肥。所遘饶新境，沿洄遂忘疲。改策向精兰，散履蹑青坻。脩苍摩天风，潜翠沾人衣。裁霞竦飞构，攀汉纳危扉。左洞殊泓渟，下有鸣声悲。兹赏未云饫，来奇信弗违。
归自东洞庭望莫釐峰
作者：王世贞
朝代：明

已凭藜杖恣攀缘，兴尽还胜入剡船。远水蒸霞开色界，空林答响奏钧天。莲华倒挂双帆影，橘柚寒收万井烟。最是莫釐堪骋望，吴门匹练为谁悬。
归自胥门会子与自滇南入贺有赠
作者：王世贞
朝代：明

初闻单舫驻官河，喜极翻惊泪眼沱。名士风流垂欲尽，故人星聚拟如何。萧然短鬓争秋白，少选衰颜入夜酡。六诏天留双剑合，五湖人借片帆过。袅蹄绣错铁如意，琥珀光淩金叵罗。出箧寸心同解脱，拜嘉双眼为摩挲。吾安雁序联耕耒，尔道龙标有荷戈。汉典可仍金马祀，夷荒曾嗣白狼歌。宠王恩数新当减，司隶威仪旧不它。太华也应莲掌色，昆明亦否石鲸波。先朝玉帛嵩呼盛，今代衣冠禹贡多。三事旧游如见及，第言樗朽合烟萝。
归舟风雨
作者：王世贞
朝代：明

短笛破空濛，孤舟黯淡中。打篷霞脚雨，斗水石尤风。少住投栖鸟，无言数去鸿。酒杯吾计在，未拟哭途穷。
归路写闷
作者：王世贞
朝代：明

夜半呼厨饭，欲餐还不能。路危心转迫，天远足无凭。已觉仍疑梦，无言忽自应。遥传伏枕在，知复倚门曾。因过长子县，愈重老亲思。路任羊肠险，书嗔雁足迟。往来山色异，迎送物情疑。不那三千里，长萦方寸丝。
归路写闷·其一
作者：王世贞
朝代：明

夜半呼厨饭，欲餐还不能。路危心转迫，天远足无凭。已觉仍疑梦，无言忽自应。遥传伏枕在，知复倚门曾。
归路写闷·其二
作者：王世贞
朝代：明

因过长子县，愈重老亲思。路任羊肠险，书嗔雁足迟。往来山色异，迎送物情疑。不那三千里，长萦方寸丝。
当墙欲高行
作者：王世贞
朝代：明

墙欲高，雉堞何崔嵬。室中之藏永无菑，蹻蹠过之，不能竦身而奋飞。我谓墙欲高，彼谓曷不卑。丈夫快举事，安能两相全。当为雠敌忌，莫受亲戚怜。
彦国过小祗园有作奉和一首
作者：王世贞
朝代：明

祗园当暑度秋风，一榻初怜驷马同。授简汝真为上客，移山吾自爱愚公。花间暝色论诗后，松顶泉声瀹茗中。与说世人应解妒，老专丘壑大江东。
彭城道中
作者：王世贞
朝代：明

尽日山中行，谓是山中客。及逢往来者，总负兹山色。
彭城道中夜得上谷王中丞遗余成制锦裘不知余尚未御此服也走笔集古诗句为谢
作者：王世贞
朝代：明

朔风吹尘暗河县，长夜漫漫何时旦。乡里小儿狐白裘，美人赠我锦绣段。五陵衣马自轻肥，楚人四时皆麻衣。报君一语君应笑，恨不相逢未嫁时。
彭泽颜明府来谒
作者：王世贞
朝代：明

偶然折腰罢，满路青山看。却笑陶彭泽，何因便去官。
彰义门别舍弟作
作者：王世贞
朝代：明

谴绻西郭门，仓惶见车辕。岂无连珠泪，哽咽不能弹。车人唱登程，掩耳畏游环。鸿雁孤飞鸣，噭噭悲以酸。岁暮有临岐，乃在兄弟间。况我罗家难，严亲滞深犴。百恤在二人，行留竟何言。留者差一身，行者百念攒。白日布高天，不照幽谷寒。高天会有卑，幽谷会有迁。豺虎卧中逵，狐狸为司藩。勖哉閟其口，毋乃令人传。
往返钱塘江戏为问答
作者：王世贞
朝代：明

九月钱塘浪，无风也拍天。侬今渡江去，为复住江边。朝指萧山驿，暮唤钱塘渡。侬身不属侬，却似商人妇。
往返钱塘江戏为问答·其一
作者：王世贞
朝代：明

九月钱塘浪，无风也拍天。侬今渡江去，为复住江边。
往返钱塘江戏为问答·其二
作者：王世贞
朝代：明

朝指萧山驿，暮唤钱塘渡。侬身不属侬，却似商人妇。
征西将军行
作者：王世贞
朝代：明

征西铁冠双缦胡，结发百战当匈奴。虎头自是万里相，猿臂能轻三石弧。七更帅印控属国，再踏王庭擒骨都。白头据鞍偏矍铄，赤胆悬胸何卓荦。西河太守血吮疮，护羌校尉躬持药。负土亲填光禄塞，绝甘不作嫖姚幕。清秋候气度刁斗，中夜筹沙坐铃阁。传烽一点若星流，便凿凶门上臂韝。个个健儿擐越练，家家少妇砺吴钩。争道鸿毛等微命，共祈龙额早封侯。横行要赭天山色，独立能高紫塞秋。由来壮士矜才气，耻学低眉事文吏。儿女俱能道颜色，公卿不见通名字。万死常怀马革心，一归羞作菟裘计。天子临轩总第功，赋诗谈檄尽豪雄。谁更封侯并拜相，李蔡为人在下中。
待劾未至信笔成二章拨闷并简吴王二使君
作者：王世贞
朝代：明

今朝黄纸得如意，明日骑驴大道傍。任他钱刀吐气象，肯为裘马争辉光。东家女萝附松老，西邻李树代桃僵。男儿七尺会自管，何用生死他人墙。世人妒我金双符，天老赠之月五湖。朱轮折买范蠡棹，紫袍脱赠黄公垆。依旧豫章一男子，不羞高阳诸酒徒。云霄故侣汝自爱，白眼四望秋空孤。
待劾未至信笔成二章拨闷并简吴王二使君·其一
作者：王世贞
朝代：明

今朝黄纸得如意，明日骑驴大道傍。任他钱刀吐气象，肯为裘马争辉光。东家女萝附松老，西邻李树代桃僵。男儿七尺会自管，何用生死他人墙。
待劾未至信笔成二章拨闷并简吴王二使君其二
作者：王世贞
朝代：明
体裁：七言律诗

世人妒我金双符，天老赠之月五湖。朱轮折买范蠡棹，紫袍脱赠黄公垆。依旧豫章一男子，不羞高阳诸酒徒。云霄故侣汝自爱，白眼四望秋空孤。
徐九公子园亭即事
作者：王世贞
朝代：明
体裁：七言律诗

粉窦斜通宛转廊，壶中山水待长房。轻云入坐笼朱阁，小雨将歌逗画梁。客重不虚公子席，花娇欲施令君香。已教昼漏迟迟报，犹自贪闻子夜长。
徐二公子邀与陆司寇吴司空游东园
作者：王世贞
朝代：明

六月冰壶生昼凉，侯家池馆胜平阳。楼头霁色开幹鹊，台上新云似凤凰。客诧郇公厨味好，人惊卫尉厕衣香。不烦投辖深相挽，小舫青油系绿杨。
徐二公子邀与陆司寇吴司空游东园
作者：王世贞
朝代：明

六月冰壶生昼凉，侯家池馆胜平阳。楼头霁色开鳷鹊，台上新云似凤皇。客诧郇公厨味好，人惊卫尉厕衣香。不烦投辖深相挽，小舫青油系绿杨。
徐参议邀游东园有述
作者：王世贞
朝代：明

君是当年徐湛之，一时风尚在园池。轻篮出没疑秦岭，小艇回沿似武夷。渐入深崖青窈窕，忽排连岫玉参差。不知处处梅花发，羌管犹烦特地吹。
徐善长明府见贻二作奉答并赠
作者：王世贞
朝代：明

君是名家子，俱称小令才。风流列城最，保障古人哉。行复乘骢去，聊因驯雉来。何当输翰藻，为我贲蒿莱。
徐嘉定量移离邑无美索赠
作者：王世贞
朝代：明

计吏尚书有谯诃，量移才子未蹉跎。中牟岂少循良状，即墨其如左右何。舄影天疑元会误，琴声人许练川多。殷生似向儿童约，竹马无妨郡绶过。
徐大光禄奉使江西淮邸见顾赠之再得四绝句
作者：王世贞
朝代：明

拥传初从尚食归，天香细细染宫衣。欲知明主兴居事，可谓韩休疏不肥。淮王上客总能文，谁似风流徐少君。彩笔写将芝岭色，锦囊收尽蠡湖云。豫章何限豫章材，蔽日干云夹道开。君去试看梁栋具，阿谁非是相公栽。高秋伏枕罢弦时，一曲聊将赠子期。若向洪都朱邸听，有人能谱右丞诗。
徐大光禄奉使江西淮邸见顾赠之再得四绝句·其一
作者：王世贞
朝代：明

拥传初从尚食归，天香细细染宫衣。欲知明主兴居事，可谓韩休疏不肥。
徐大光禄奉使江西淮邸见顾赠之再得四绝句·其三
作者：王世贞
朝代：明

豫章何限豫章材，蔽日干云夹道开。君去试看梁栋具，阿谁非是相公栽。
徐大光禄奉使江西淮邸见顾赠之再得四绝句·其二
作者：王世贞
朝代：明

淮王上客总能文，谁似风流徐少君。彩笔写将芝岭色，锦囊收尽蠡湖云。
徐大光禄奉使江西淮邸见顾赠之再得四绝句·其四
作者：王世贞
朝代：明

高秋伏枕罢弦时，一曲聊将赠子期。若向洪都朱邸听，有人能谱右丞诗。
徐大宗伯以佛语见讯倚韵和之
作者：王世贞
朝代：明

老来离欲正中偏，差胜耆婆始上天。累尽可余迦叶舞，慈深宁爱辟支禅。开椷罔象欣珠得，倚杖长庚配月悬。悔不乞公祠部牒，也堪将换沃州田。
徐大宗伯同唐张娄三子见饯至新洋江始别
作者：王世贞
朝代：明

新洋江口好停舟，淡月笼烟破暝愁。君卧可能忘象阙，予行终拟问菟裘。娇歌易作双青眼，别酒难禁两白头。总是秣陵多胜地，却惭人唤凤凰游。
徐大宗伯同唐张娄三子见饯至新洋江始别
作者：王世贞
朝代：明

新洋江口好停舟，淡月笼烟破暝愁。君卧可能忘魏阙，予行终拟问菟裘。娇歌易作双青眼，别酒难禁两白头。总是秣陵多胜地，却惭人唤凤凰游。
徐大宗伯归有园留宴作
作者：王世贞
朝代：明

曲槛回廊断复连，疏花奇石巧相缘。横穿屋里千迷道，忽入壶中小有天。映架青藜宽自读，开尊白堕许吾传。丈人门径今粗晓，时拟扁舟问草玄。
徐子与自郡谪归诸名士同汎石湖分韵得纸字
作者：王世贞
朝代：明

石湖天开镜中水，烟涛东浸吴王垒。峰头古刹接上方，松阴半落澄波里。日月浮沈总跳丸，云霞舒卷时成绮。问谁游者徐使君，归来沾沾殊自喜。高第不拜颍川金，新诗空贵洛阳纸。以兹五马倦买臣，欲汎扁舟随范蠡。野夫兄弟操酒船，重以吴下诸名士。据石雄披万里襟，枕流清洗千秋耳。醉狂颠倒为子歌，立波摧空大风起。榜人色夺催欲罢，回首中原暮山紫。骊龙有珠郁未吐，夜色苍茫暗归舣。但住十日了不妨，君不见五湖已属王元美。
徐子与解郡过吴门司淳父辈出视分韵得弹字
作者：王世贞
朝代：明

白发归人问，青山傲吏看。簪从今日盍，冠复几时弹。海内诗仍在，吾徒酒自宽。浮家苕霅里，来往莫辞难。
徐孟章索诗为赠走笔得三绝句
作者：王世贞
朝代：明

奚囊恰可诗千首，拄杖时须酒一壶。醉后能轻田太尉，归时那怕李金吾。从令处士题鹦鹉，所少文君典鹔鹴。指口大堪容卷白，转喉何必寘雌黄。自言身世两难容，削发从归南北宗。不见高僧名慧地，还缘旧业有雕龙。
徐孟章索诗为赠走笔得三绝句·其一
作者：王世贞
朝代：明

奚囊恰可诗千首，拄杖时须酒一壶。醉后能轻田太尉，归时那怕李金吾。
徐孟章索诗为赠走笔得三绝句·其三
作者：王世贞
朝代：明

自言身世两难容，削发从归南北宗。不见高僧名慧地，还缘旧业有雕龙。
徐孟章索诗为赠走笔得三绝句·其二
作者：王世贞
朝代：明

从令处士题鹦鹉，所少文君典鹔鹴。指口大堪容卷白，转喉何必寘雌黄。
徐客部元春奉使还朝四绝句
作者：王世贞
朝代：明

锦里春深节暂停，东风吹送上江舲。不知汉省郎官宿，分得荀家第几星。还从建礼别分台，知尔应多专对才。属国倘逢西极马，可应仍为太师来。凤毛池上独翩翩，知是虞廷老凤传。任使罢巢阿阁后，还鸣圣瑞一千年。青袍柳色竞争春，夹路珠帘看眼新。共道德门无限好，徐郎天上石麒麟。
徐客部元春奉使还朝四绝句·其一
作者：王世贞
朝代：明

锦里春深节暂停，东风吹送上江舲。不知汉省郎官宿，分得荀家第几星。
徐客部元春奉使还朝四绝句·其三
作者：王世贞
朝代：明

凤毛池上独翩翩，知是虞廷老凤传。任使罢巢阿阁后，还鸣圣瑞一千年。
徐客部元春奉使还朝四绝句·其二
作者：王世贞
朝代：明

还从建礼别分台，知尔应多专对才。属国倘逢西极马，可应仍为太师来。
徐客部元春奉使还朝四绝句·其四
作者：王世贞
朝代：明

青袍柳色竞争春，夹路珠帘看眼新。共道德门无限好，徐郎天上石麒麟。
徐少参邀饮蒿里偕李张二宪使作
作者：王世贞
朝代：明

残日轻雷挟乱冈，使君高宴许谁狂。振衣名字新东岳，回首旌旗满少阳。有客琴弹司马墓，何人乐忆鹴鸠乡。莫因杯酒论千古，玉检寒云并北邙。
徐州别杨大应武试
作者：王世贞
朝代：明

戏马台前酒一卮，翩翩结束帝城宜。纵横立取连城璧，蹀？飞搴上将旗。三日定非吴下吕，九重偏识越公儿。他时过里银黄并，莫忘推篷夜雨时。
徐州别杨大应武试
作者：王世贞
朝代：明
体裁：七言律诗

戏马台前酒一卮，翩翩结束帝城宜。纵横立取连城璧，蹀�飞搴上将旗。三日定非吴下吕，九重偏识越公儿。他时过里银黄并，莫忘推篷夜雨时。
徐州渡口大风
作者：王世贞
朝代：明

七圣皆迷辙，何方可问津。生元仗天地，去敢避风尘。红勒桃花笑，青禁杨柳颦。苍范得前馆，浊酒自相亲。
徐广文先生过饮
作者：王世贞
朝代：明

即看春事速，忍使赏心违。白首时情见，青衫旧德稀。催来花竞手，藉罢草沾衣。最爱斜阳外，扶藜缓自归。
徐徵君示灌园诸作率尔奉答
作者：王世贞
朝代：明

一叟汉阴兴，新诗大历才。才宁随老尽，诗可傍穷来。历落秋声树，青荧晓色苔。衡门知久寂，肯为抱琴开。
徐泽夫有事外寄而膺试北上赋此送之
作者：王世贞
朝代：明

君行负奇尚，不为急知音。白雪巴人里，朱门蓬户心。风尘吾道在，雨露世恩深。别有凌云赋，从它竞上林。
徐炼师道场致双鹤作歌赠之
作者：王世贞
朝代：明

何来双白鹤，口衔双玉案。翩翾辞委羽，嘹唳度银汉。青城道士徐佐卿，自言师事浮丘生。芙蓉星冠铁如意，独呼此鹤朝天京。野夫亦有烟霄癖，名姓犹然挂仙籍。欲向缑山月下游，因君倘假青田翼。
徐生号云樵而以叶子雪樵书为介走笔戏成一绝句
作者：王世贞
朝代：明

从夸范釜未生鱼，其奈劳薪桂不如。笑杀山人山计拙，云樵将至雪樵书。
徐茂吴司理解事之后三辱过存投赠新诗迥绝辈流泛澜众体逾自斐然庶几不孤黄梅授衣之托矣聊报四章以志区区
作者：王世贞
朝代：明

才脱青衫便自由，五湖烟雨足渔舟。居然只字归风雅，别与微权傲胜流。有酒可无桃叶妓，移家须傍藕花洲。长安达者应何限，不为悲吟也白头。怜君落魄走词坛，白帢青鞋紫箨冠。探得骊珠谁比价，握将牛耳不论官。流言似与湖山会，失意翻骄天地宽。莫怪老夫儿态发，时时绮色到蒲团。屈指归田事事真，可从时态怨沉沦。天留岁月私黄卷，我自春秋得素臣。若下但宽赊酒处，沃洲何待卖山人。逢君且说弇中好，莫遣梁间一榻尘。江左诸徐不乏贤，菰城接武迪功先。还惊天上麒麟骨，载睹洲前鹦鹉篇。拙似君苗思毁砚，老逢钟子重留弦。莫安渔父无人妒，尽自能操物外权。
徐茂吴司理解事之后三辱过存投赠新诗迥绝辈流泛澜众体逾自斐然庶几不孤黄梅授衣之托矣聊报四章以志区区·其一
作者：王世贞
朝代：明

才脱青衫便自由，五湖烟雨足渔舟。居然只字归风雅，别与微权傲胜流。有酒可无桃叶妓，移家须傍藕花洲。长安达者应何限，不为悲吟也白头。
徐茂吴司理解事之后三辱过存投赠新诗迥绝辈流泛澜众体逾自斐然庶几不孤黄梅授衣之托矣聊报四章以志区区·其三
作者：王世贞
朝代：明

屈指归田事事真，可从时态怨沉沦。天留岁月私黄卷，我自春秋得素臣。若下但宽赊酒处，沃洲何待卖山人。逢君且说弇中好，莫遣梁间一榻尘。
徐茂吴司理解事之后三辱过存投赠新诗迥绝辈流泛澜众体逾自斐然庶几不孤黄梅授衣之托矣聊报四章以志区区·其二
作者：王世贞
朝代：明

怜君落魄走词坛，白帢青鞋紫箨冠。探得骊珠谁比价，握将牛耳不论官。流言似与湖山会，失意翻骄天地宽。莫怪老夫儿态发，时时绮色到蒲团。
徐茂吴司理解事之后三辱过存投赠新诗迥绝辈流泛澜众体逾自斐然庶几不孤黄梅授衣之托矣聊报四章以志区区·其四
作者：王世贞
朝代：明

江左诸徐不乏贤，菰城接武迪功先。还惊天上麒麟骨，载睹洲前鹦鹉篇。拙似君苗思毁砚，老逢钟子重留弦。莫安渔父无人妒，尽自能操物外权。
徐荆州枉驾为诗见贻再答一章
作者：王世贞
朝代：明

暂解专城入梓乡，还将五马问高阳。云霄偶自閒中失，湖海真堪醉里狂。愁向羊肠论故旧，懒从蜗角辨行藏。微名已尽何妨老，句就青山意转长。
徐荆州过余兄弟不肯饮而留连金金吾许夕拜所走笔戏之
作者：王世贞
朝代：明

自掷双鱼后，难将五马留。祇应金许宅，一榻为南州。
徐长孺及郁子以制科业见访有答
作者：王世贞
朝代：明

宛转双龙血未干，闲逢老马步阑残。莫夸玉勒金羁事，见说人间行路难。休将深浅问蛾眉，欲答蛾眉泪已垂。花样三千宫女面，何人不妒奉恩时。
徐长孺及郁子以制科业见访有答·其一
作者：王世贞
朝代：明

宛转双龙血未干，闲逢老马步阑残。莫夸玉勒金羁事，见说人间行路难。
徐长孺及郁子以制科业见访有答·其二
作者：王世贞
朝代：明

休将深浅问蛾眉，欲答蛾眉泪已垂。花样三千宫女面，何人不妒奉恩时。
徐长孺投诗见赠且订山园之约以小律为答仍促使来
作者：王世贞
朝代：明

客喜登龙事，吾宁隐豹身。一丘安旧业，万卷厚归人。友谊深从澹，时名缓更真。芙蓉池上月，待汝共垂纶。
得仲蔚所寄乱后诸诗有感
作者：王世贞
朝代：明

避地乾坤小，愁身岁月遥。荣华酿兵革，丧乱饱渔樵。隐士紫芝曲，朝廷黄竹谣。异时真愧汝，薄禄总难消。
得何仁仲远讯且以蜀笺索采芳洲新咏为作数语
作者：王世贞
朝代：明

芳洲生杜若，楚畹滋幽兰。采摘不辞早，馨香虞渐阑。美人侑缣素，密意比琅玕。若语吴王径，千秋蝶梦残。
得在籍听用之命有感
作者：王世贞
朝代：明

才微不合咏乌乌，试看南床白简无。岂有涓埃禆海岳，仍劳约束到江湖。君恩浩荡留通籍，岁计萧条只饭蔬。览镜自然成一笑，可容衰鬓脱菰芦。
得大名报后上疏乞休
作者：王世贞
朝代：明

十年垂钓卷空纶，主圣能容草莽臣。蕙带不谙朱绂好，衡门翻怯紫泥新。传来似是天雄节，到了酬它地肺身。一掬松楸清泪满，可容挥洒向京尘。病惊除目到沧洲，懒愧浮名入帝州。一物转劳天地德，馀生不傍古今愁。徵车罢后残黄犊，退艗停时稳白鸥。但语世情吾任老，即妨身计总何求。
得大名报后上疏乞休·其一
作者：王世贞
朝代：明

十年垂钓卷空纶，主圣能容草莽臣。蕙带不谙朱绂好，衡门翻怯紫泥新。传来似是天雄节，到了酬它地肺身。一掬松楸清泪满，可容挥洒向京尘。
得大名报后上疏乞休·其二
作者：王世贞
朝代：明

病惊除目到沧洲，懒愧浮名入帝州。一物转劳天地德，馀生不傍古今愁。徵车罢后残黄犊，退艗停时稳白鸥。但语世情吾任老，即妨身计总何求。
得子与书有卖田之耗用旧寄田字韵为赠
作者：王世贞
朝代：明

西望菰城秋可怜，故人秋兴许谁传。微名岁月依稀尽，佳句江湖次第偏。辽落生涯文是苑，拍浮身世酒为船。休将罢？论归橐，已卖南山种豆田。
得子与书有卖田之耗用旧寄田字韵为赠
作者：王世贞
朝代：明
体裁：七言律诗

西望菰城秋可怜，故人秋兴许谁传。微名岁月依稀尽，佳句江湖次第偏。辽落生涯文是苑，拍浮身世酒为船。休将罢�论归橐，已卖南山种豆田。
得子与书有感
作者：王世贞
朝代：明

莫问春来色，人间渐不如。使星双战地，兵火数行书。白发谁堪少，青山也自疏。踟蹰但杯酒，深愧吕安车。
得子相七月书云颇有归志率尔奉答
作者：王世贞
朝代：明

去雁来鸿未可迟，使君今拟挂冠期。椷开白日芙蓉老，读罢青天薜荔垂。大海春声兼鼓角，小山寒色隐旌旗。人间尚有王生在，俯首风尘病不辞。
得宋拓右军帖上卷绝佳而大令帖不至戏成一绝
作者：王世贞
朝代：明

箕裘谁复二王如，底事吴兴一卷虚。记得向来贞观例，黄金遍购右军书。
得家君楚中信
作者：王世贞
朝代：明

不见衡阳雁，新年入夏初。忽逢江上信，疑是梦中书。楚甸春衣薄，燕山夜枕虚。白云犹在眼，凝望意何如。
得屠长卿慰辰玉悼亡六言六绝句和示辰玉·其一
作者：王世贞
朝代：明
体裁：六言诗

大黠不作奉倩，小�聊似安仁。一枕槐根梦觉，依旧人间散人。
得屠长卿慰辰玉悼亡六言六绝句和示辰玉·其三
作者：王世贞
朝代：明

莫倚青天长在，四禅始免风轮。不生自然不灭，无患须解无身。
得屠长卿慰辰玉悼亡六言六绝句和示辰玉·其二
作者：王世贞
朝代：明

洛阳千树花落，争怨东风作恶。记取花未开时，眼底何曾寂寞。
得屠长卿慰辰玉悼亡六言六绝句和示辰玉·其五
作者：王世贞
朝代：明

与睹帝释天女，始得难陀兴阑。至今扬汤止沸，宁如火尽汤寒。
得屠长卿慰辰玉悼亡六言六绝句和示辰玉·其六
作者：王世贞
朝代：明
体裁：六言诗

牢记阿翁数语，�然一笑撒开。何事悲他冥路，比汝先见如来。
得屠长卿慰辰玉悼亡六言六绝句和示辰玉·其四
作者：王世贞
朝代：明

勿学君家夷甫，驾言我辈钟情。扫却世间情事，脚底莲花自生。
得张直卿参政书有怀却寄
作者：王世贞
朝代：明

青门柳丝昔踟蹰，使君五马玉不如。北风吹残历下酒，南斗忽堕湘中书。山城虎豹日妨卧，水国鼋鼍谁与居。安得便呼从事去，相携射取武昌鱼。
得徐汝宁子与书云刻余拟古诗因答
作者：王世贞
朝代：明

怃悴悲吟大泽边，双鸿忽下破春烟。青山欲老潜夫论，白雪虚传和郢篇。万里故人殊健在，中原风色尚苍然。相逢倘问行藏事，自种要离墓畔田。
得李伯承尚宝书却寄
作者：王世贞
朝代：明

读罢鸿书重慨慷，与君分手十年强。空传学士焚银句，谁念先朝尚玺郎。老去沾沾缘白雪，穷来咄咄几秋霜。莫言同调多时贵，尚有盐车困太行。
得河中王丈宪副地震后书云未有出山之耗赋此促之
作者：王世贞
朝代：明

秦关晋峡莽相冲，地转天摧妒禹踪。不改黄河喷雪霰，犹存砥柱插芙蓉。中流岁晚回鸣犊，大壑春深起卧龙。膝抱缶歌虽足恋，请缨飞驭莫辞从。
得舍弟试文喜其必第走笔寄之
作者：王世贞
朝代：明

文章家不乏，今尔更纵横。海上鸿雁色，秋空雕鹗鸣。此时汉京兆，下榻吴诸生。无限人间事，区区一第名。
得谢茂秦寄新集时孔汝锡冯汝言二公为刊定
作者：王世贞
朝代：明

十载兰心托路岐，凌云綵笔健谁知。还寻玄晏先生序，共表邯郸幼妇辞。不尽交游天并老，重来作者世应迟。君看党锢中兴解，可忘龙门御李时。
得陈子兼楚中书寄
作者：王世贞
朝代：明

忆醉高阳旧酒楼，共传惊坐有陈侯。别来心事凭谁尽，乱后年光可更留。明月高帆湘浦夜，白云西省蓟门秋。丁宁数问南来翼，尺牍人间总爱收。
得骐儿领解南都报书此寄勉
作者：王世贞
朝代：明

斋房寂寂篆烟微，忽有泥金叩竹扉。一日看花倾白下，千秋奕叶振乌衣。弹将流水方成是，刖后连城始悟稀。最好鹿鸣歌宴罢，莫教恬澹与心违。镜里蛾眉叹不逢，承恩今际易为容。一毛吾自先惭凤，五彩而宁仅似龙。阿阁纷惊初日拥，钟山瞥见庆云从。莫矜家世青箱业，剩有余忠报九重。
得骐儿领解南都报书此寄勉·其一
作者：王世贞
朝代：明

斋房寂寂篆烟微，忽有泥金叩竹扉。一日看花倾白下，千秋奕叶振乌衣。弹将流水方成是，刖后连城始悟稀。最好鹿鸣歌宴罢，莫教恬澹与心违。
得骐儿领解南都报书此寄勉·其二
作者：王世贞
朝代：明

镜里蛾眉叹不逢，承恩今际易为容。一毛吾自先惭凤，五彩而宁仅似龙。阿阁纷惊初日拥，钟山瞥见庆云从。莫矜家世青箱业，剩有余忠报九重。
得魏懋权书却作歌呼之
作者：王世贞
朝代：明

戊辰十月赠汝诗，忽汝诗名加我大。每争赵璧辄光彩，及博燕金多坎坷。蹉跎国士心内私，卤莽时人眼前过。汝弟何由玉刻名，汝书空自珠生唾。六月挑灯启椷读，清霜片片灯前堕。男儿得意失意在一时，蜥蜴行冰应龙卧。老夫中岁罢膏沐，晚得承恩发如剉。兰陵美酒鹦鹉卮，将汝愁来为汝破。
御史大夫南充王公俯为先君子作传悲感之极情见乎辞
作者：王世贞
朝代：明

中丞自握如椽笔，绝胜班生在石渠。片语褒能光日月，千秋事敢借吹嘘。从看京兆阡头草，长护延陵墓里书。纵有鲛人一掬泪，不堪持报愧恩虚。
御花园
作者：王世贞
朝代：明

危亭藻井锁芙蓉，镇日烟云袅自封。奇石翳藤疑伏虎，古松撑汉欲成龙。金盘有露悬孤掌，玉辇无时下九重。拟向前朝询旧绩，白头中贵好从容。
循罄折沟而北转抵萃胜桥东为璚瑶坞有红白桃之属
作者：王世贞
朝代：明

此沟湾环复清泚，水木芙蓉相映美。夕阳欲下不肯下，为恋璚瑶坞巾绮。红者为琼白者瑶，白梅红梅树树娇。白消仍发九光李，红悴还开千叶桃。老夫久知空即色，何必纷纷辨红白。即令枯瘦一枝横，隔水看山醉亦得。
微雨独醉
作者：王世贞
朝代：明

谢客门应惯，呼尊手自斟。但随儿女戏，未少丈夫心。暮景重云就，春寒细雨侵。笑他穷阮籍，持底学浮沉。
德州渡口
作者：王世贞
朝代：明

征途人自怯，不敢授春衣。山雨将寒骤，人烟过午稀。时时瘦马立，往往峭帆飞。行役毋劳恨，于今是帝畿。
德州渡口
作者：王世贞
朝代：明

月细仅如钩，疑升复疑没。美人沙间坐，白露湿罗袜。低头怨去船，举头愁残月。
德甫居太夫人忧致诗见慰悲激用壮聊成一律为答
作者：王世贞
朝代：明

癖懒归来白发侵，故人清问一沾襟。不知鸡骨支床日，能作龙渊滞狱心。变尽浮云庐岳在，涸残秋水大江深。与君但解逍遥意，何事区区梁父吟。
德甫数辱解衣之惠而负约不来乃成此赠
作者：王世贞
朝代：明

邂逅逢君蓟门市，一语绨袍解相衣。课儿日日扫衡门，五马朝天不时诣。乍可成都典鹔鹴，谁从北海怜精卫。青门祖道自衣冠，搔首何人泪暗弹。读罢残编游侠传，五陵霜色至今寒。
徽宗马图
作者：王世贞
朝代：明

天闲万马尽权奇，写出丹青意自悲。长白山头三万匹，可令龙种一雄嘶。
忆昔三首
作者：王世贞
朝代：明

忆昔文皇三出边，六龙飞雨净烽烟。天门直向阴山辟，北斗翻从南极悬。铁马春饥填瀚海，金人秋祭失祁连。只今何处无廉李，野哭荒村几岁年。盛世君臣不易逢，泰陵松柏感遗踪。朝清转自饶封事，岁稔兼闻罢上供。白简五侯时局蹐，青编三老日从容。苑西今旦千门地，辇路恩稀草色浓。更忆南巡汉武皇，楼船车马郁相望。轻裘鄠杜张公子，挟瑟邯郸吕氏倡。秋净旌旗营细柳，夜深烽火猎长杨。孤臣尚有遗弓泪，不见当时折槛郎。
忆昔三首·其一
作者：王世贞
朝代：明

忆昔文皇三出边，六龙飞雨净烽烟。天门直向阴山辟，北斗翻从南极悬。铁马春饥填瀚海，金人秋祭失祁连。只今何处无廉李，野哭荒村几岁年。
忆昔三首其三
作者：王世贞
朝代：明
体裁：七言律诗

更忆南巡汉武皇，楼船车马郁相望。轻裘鄠杜张公子，挟瑟邯郸吕氏倡。秋净旌旗营细柳，夜深烽火猎长杨。孤臣尚有遗弓泪，不见当时折槛郎。
忆昔三首其二
作者：王世贞
朝代：明
体裁：七言律诗

盛世君臣不易逢，泰陵松柏感遗踪。朝清转自饶封事，岁稔兼闻罢上供。白简五侯时局蹐，青编三老日从容。苑西今旦千门地，辇路恩稀草色浓。
忧且吟
作者：王世贞
朝代：明

丝桐在秋色，秋色在丝桐。一弹鬒已变，何烦奏曲终。
念子相按部时日令子与折腰也亦愉快哉因赋此为子与解嘲并遗子相两面孔相向时将无一失笑也
作者：王世贞
朝代：明

传闻太守趋庭日，握手青山思不禁。海阔群珠扶月上，天回双剑借龙吟。诗篇且斗新秋色，手板宁输异代心。一自蓟门风雨后，岁星何处不浮沈。
怀于鳞
作者：王世贞
朝代：明

燕京岁晚竞鸣珂，郢雪春来几和歌。尚有乾坤容汝在，空留日月向人过。云横大麓低平野，天坼飞流堕浊河。满目黄金饶汉吏，千秋屈宋自堪多。
怀伯承
作者：王世贞
朝代：明

翩翩佳句满词林，别恨龙池芳草深。万里风波垂失所，十年岐路畏论心。题诗晓破天门色，把钓春生雷泽阴。莫以时名相问讯，朅来金马渐浮沈。
怀公实
作者：王世贞
朝代：明

汉关歌似伯鸾稀，五岭霜天独振衣。题竹醉凭篮舆去，斲苓晴荷短镵归。人间大药无今古，海上黄金有是非。为问别来何所道，知他战胜久能肥。
怀吴明卿
作者：王世贞
朝代：明

使君车马自风尘，闻尔匡庐发兴新。落日千峰秋色里，不知何处斗嶙峋。遥怜李白在浔阳，纵酒狂歌秋兴长。夜夜银河萦斗色，肯教龙剑吐风霜。
怀吴明卿·其一
作者：王世贞
朝代：明

使君车马自风尘，闻尔匡庐发兴新。落日千峰秋色里，不知何处斗嶙峋。
怀吴明卿·其二
作者：王世贞
朝代：明

遥怜李白在浔阳，纵酒狂歌秋兴长。夜夜银河萦斗色，肯教龙剑吐风霜。
怀子与
作者：王世贞
朝代：明

秋风鼓棹大河滨，醉里悲歌若有神。岂为声名容跋扈，渐留心事向沈沦。霜明顾渚梅花发，潮满施溪月色新。处处风光堪自媚，即论谁是眼中人。
怀子相
作者：王世贞
朝代：明

淮海风烟阻钓缗，关河冰雪滞征轮。高斋病起探新历，屈指春来有故人。海内望尘元未少，道傍听曲竟谁真。十年何地同心语，莫遣浮沈负此身。
怀容城生
作者：王世贞
朝代：明

已决千秋事，还馀万死身。避人应有惜，谈尔竟难真。鸟雀同迷岁，荆榛可望春。不知缧绁畔，谁与授书频。
怀徐子与
作者：王世贞
朝代：明

马首平城雨雪多，故人仙棹霅中过。宁知日暮江南曲，不异秋风塞上歌。驻马相逢邢大夫，玉卮亲上紫酡酥。俱称汉使由来贵，为问徐卿定有无。
怀徐子与·其一
作者：王世贞
朝代：明

马首平城雨雪多，故人仙棹霅中过。宁知日暮江南曲，不异秋风塞上歌。
怀徐子与·其二
作者：王世贞
朝代：明

驻马相逢邢大夫，玉卮亲上紫酡酥。俱称汉使由来贵，为问徐卿定有无。
怀徐荆州子言却访之因先寄
作者：王世贞
朝代：明

野人归卧沧江头，衡门翛然何所求。一榻颇为徐孺子，双眼愿识韩荆州。即馀丘壑傍谁赏，欲往烟波牵我愁。此日扁舟定相遇，可容人唤剡溪游。
怀李于鳞戏集李杜各一首 其一 集李
作者：王世贞
朝代：明

双珠出海底，飞在白云端。海月明可掇，不为世人观。长鲸正崔嵬，为我扬波澜。一朝攀龙去，独宿天霜寒。掩泪出故房，清晨起长叹。酌醴焚神鱼，问言谁与餐。方希炼金骨，并乘双飞鸾。
怀李于鳞戏集李杜各一首 其二 集杜
作者：王世贞
朝代：明

长啸宇宙间，扬马宜同时。前辈复谁继，名家信有之。博采世上名，得失寸心知。李侯有佳句，突过黄初诗。伊昔临淄亭，痛饮真吾师。佳人绝代歌，行酒双逶迤。掌中琥珀钟，照耀珊瑚枝。快意八九年，浩荡从此辞。终悲洛阳狱，朱凤日威蕤。千载得鲍叔，弃我忽若遗。饮酣视八极，岁暮有馀悲。
怀李于鳞戏集李杜各一首·集李
作者：王世贞
朝代：明

双珠出海底，飞在白云端。海月明可掇，不为世人观。长鲸正崔嵬，为我扬波澜。一朝攀龙去，独宿天霜寒。掩泪出故房，清晨起长叹。酌醴焚神鱼，问言谁与餐。方希炼金骨，并乘双飞鸾。长啸宇宙间，扬马宜同时。前辈复谁继，名家信有之。博采世上名，得失寸心知。李侯有佳句，突过黄初诗。伊昔临淄亭，痛饮真吾师。佳人绝代歌，行酒双逶迤。掌中琥珀钟，照耀珊瑚枝。快意八九年，浩荡从此辞。终悲洛阳狱，朱凤日威蕤。千载得鲍叔，弃我忽若遗。饮酣视八极，岁暮有馀悲。
怀柔六槐歌
作者：王世贞
朝代：明

怀柔署中六槐树，小者百尺凌穹苍。五如五岳峙大荒，一若小室嵩之阳。行天白日不能下，呼雨阑风势莫当。金钱万缗夺春色，珠玑千斛抟秋霜。饥乌怪鸱啼不歇，亦许狐兔穿其傍。根蟠老大托后土，区区斧斤宁见伤。东家梧桐仅人立，青皮剥落神摧藏。虽有凤凰不肯顾，安得送汝参天长。
怀柔道中
作者：王世贞
朝代：明
体裁：五言律诗

马足吾何限，山行稍自宽。人家梅雨色，衣袖麦秋寒。过瀑添新径，归云改故峦。断肠沙雁起，一一向长安。
怀汝思有寄
作者：王世贞
朝代：明

屈指东游日，人间事事同。客愁更许拨，吾懒藉相攻。夜色青灯雨，秋天白简风。不知从此后，清论向谁工。
怀王参政明辅
作者：王世贞
朝代：明

伊昔春星过草堂，使君施紫客袍方。拈来是法谁真解，语到无言味转长。掌里莲花堪入藏，眼中棠树已成行。何时向子粗酬愿，一钵相从太华傍。
怀王大参阳德有寄
作者：王世贞
朝代：明

钟楼面面是横塘，每见双旌度夕阳。错唤小桃垂柳字，那曾一树不甘棠。弇山春事日争新，辙迹从多不畏贫。所恨子猷看竹后，几曾真遇赏心人。尝从别墅记新图，今日旸湖即鉴湖。自是君王多物色，可能长作客星无。雁荡奇峰天下闻，永嘉真柑味绝群。啖君霜后三千颗，削脯为龙穿白云。
怀王大参阳德有寄·其一
作者：王世贞
朝代：明

钟楼面面是横塘，每见双旌度夕阳。错唤小桃垂柳字，那曾一树不甘棠。
怀王大参阳德有寄·其三
作者：王世贞
朝代：明

尝从别墅记新图，今日旸湖即鉴湖。自是君王多物色，可能长作客星无。
怀王大参阳德有寄·其二
作者：王世贞
朝代：明

弇山春事日争新，辙迹从多不畏贫。所恨子猷看竹后，几曾真遇赏心人。
怀王大参阳德有寄·其四
作者：王世贞
朝代：明

雁荡奇峰天下闻，永嘉真柑味绝群。啖君霜后三千颗，削脯为龙穿白云。
怀肖甫鸿胪将之留都集唐句候之汉中
作者：王世贞
朝代：明

青山历历水悠悠，一任斜阳伴客愁。更把玉鞭云外指，计程今日到梁州。红叶青山水急流，思君不见下渝州。明年此夕游何处，谢朓青山李白楼。
怀肖甫鸿胪将之留都集唐句候之汉中·其一
作者：王世贞
朝代：明

青山历历水悠悠，一任斜阳伴客愁。更把玉鞭云外指，计程今日到梁州。
怀肖甫鸿胪将之留都集唐句候之汉中·其二
作者：王世贞
朝代：明

红叶青山水急流，思君不见下渝州。明年此夕游何处，谢朓青山李白楼。
怀顺甫
作者：王世贞
朝代：明

岁晏萧条病发疏，春风回首叹离居。曾烦倒屣迎王粲，敢有微名比魏舒。纵酒谁同燕市筑，寻源或伴武陵渔。重来抱玉无多恨，岳色千秋起著书。
怅怅行闻吴明卿至遗之
作者：王世贞
朝代：明

忆昔弹冠事明主，奕奕轩车走环堵。雄白那能守一身，雌黄直是论千古。当时意气迥堪怜，家难飘零燕市边。乞食监河无羡粟，橐饘深室不论钱。骠骑沉沉似九阍，低头抢地欲销魂。生男未免仓公辱，失势方知狱吏尊。吞声馀息还如死，削迹何人是知己。挂剑空馀落日心，援琴几废高山指。生平国士定谁如，消息经年恨有馀。千回杜曲杯前梦，一字衡阳雁外书。野夫昨夜惊耳热，闻有金明雨中辙。青镜婵娟欲奋飞，掩泪沉吟更愁绝。
思伯过小祗园分韵得飞字
作者：王世贞
朝代：明
体裁：七言律诗

洗竹穿萝坐钓矶，杯行到手莫教挥。峰头初月迎舡出，树杪清霜应曲飞。花色可沾鸡舌施，鬓毛疑拂马肝归。君知奉使停青雀，差胜为郎在紫微。
思伯过小祗园分韵得飞字
作者：王世贞
朝代：明

洗竹穿萝坐钓矶，杯行到手莫教挥。峰头初月迎船出，树杪清霜应曲飞。花色可沾鸡舌施，鬓毛疑拂马肝归。君知奉使停青雀，差胜为郎在紫微。
思归二篇
作者：王世贞
朝代：明

朝辞孟门险，暮即金阊驰。天路虽云旷，枳棘犹未夷。人情好居薄，为厚安得谐。朗朗日中天，浮云伏崦嵫。问齿虽少馀，其舌尚未隳。自非偏师济，焉能日衔枚。进当明所繇，退则保无为。汉网既弥天，万羽争见张。朔风起不周，安能远飞翔。凤皇虽五色，在罗焉得祥。仰天一雄鸣，雍然中宫商。豪鸷击鲜翰，觜距血纵横。与子既殊德，畴见不相妨。虽复化为鸠，耽耽未可量。竦翼东南飞，天池浩茫茫。
思归二篇·其一
作者：王世贞
朝代：明

朝辞孟门险，暮即金阊驰。天路虽云旷，枳棘犹未夷。人情好居薄，为厚安得谐。朗朗日中天，浮云伏崦嵫。问齿虽少馀，其舌尚未隳。自非偏师济，焉能日衔枚。进当明所繇，退则保无为。
思归二篇其二
作者：王世贞
朝代：明
体裁：古风

汉网既弥天，万羽争见张。朔风起不周，安能远飞翔。凤皇虽五色，在罗焉得祥。仰天一雄鸣，雍然中宫商。豪鸷击鲜翰，觜距血纵横。与子既殊德，畴见不相妨。虽复化为鸠，耽耽未可量。竦翼东南飞，天池浩茫茫。
思归吟
作者：王世贞
朝代：明

庭前众枯得春发，不病胡为但忽忽。久成清世齿外人，可作时贤眼中物。千言辨讳讳柰何，六州铁铸错更多。今朝中酒昨朝醉，西邻哭死东邻歌。男儿扪腹一太息，安能低眉望颜色。仕宦宁堪生耳车，归来亦岂无瑕石。不烦公家费俸钱，亦不愿使篇章传。支颐抱膝看山色，更有一计销残年。
思归引
作者：王世贞
朝代：明

不睹宫中贵，安知妾家贫。火齐饰交疏，蜀锦充下陈。玉馔不能名，兰膏自氤氲。新王富春秋，炫饰夺朝霞。奉妾金条脱，永愿托姻娅。三千蛾眉女，一一让容华。妾人坐忳悒，忳悒如探汤。目视等埃尘，肠类刀矢攻。蚤奉父母身，为礼以乱终。淇水浩无津，方舟曷相援。先王未面命，何以待黄泉。怦营深宫里，天地狭如弦。杀身良不易，苟遇诚亦非。引领就高县，黄鸟为哀啼。我欲竟此曲，此曲令心悲。
怨朱弦·和王明佐新声慰其不遇名曰怨朱弦
作者：王世贞
朝代：明

谱朱弦，一片秋声。万壑松涛，银汉初倾。挟遍侯门，沈深似海，雕栏十二娇莺。流苏帐底，小按银筝。哑哑轧轧嘤嘤。骂书生煞横，捻冷装酸，搅破春情。我道高山流水，渠道香云暖雨，两语难凭。怎能勾、师涓老子，證个分明。酒人哉，匕首荆卿。宋意悲歌，高渐沾缨。应徵飞霜，倚天雌霓，长河倒泻珠绳。葡萄尚暖，蝴蝶犹萦。陡被杜宇啼醒。道不如归去，归去来兮，任汝纵横。鱼为洞庭清乐，凤为苏门长啸，飞跃争听。何须借、天公两耳，枉施瑶京。
怨歌行
作者：王世贞
朝代：明

啼不必溯风而振柯，泪不必决溜而倾河。中心自樛郁，五情竟焉他。吾顾松与栝，众视等春华。冠裳为徽纆，文语强相加。随涉诣扶桑，弱樯试鲸波。操者竟何言，他人其奈何。念欲开耳目，周体悉尘沙。自非洪乔质，焉能凌紫霞。
怨王孙·寄思
作者：王世贞
朝代：明

愁似中酒。难禁厮守。织雨黏云，困花酣柳，猛见双雀金翘。暗魂消。那人偏自沾情绪。丢不去。只傍眉峰住。倩他梦里，相会无那娇莺。两三声。
怨王孙·春病
作者：王世贞
朝代：明

无柰春去。弄晴弄雨。酽绿漓红，嫩寒柔暑，篱外谁展新蹊。乳鸠啼。五陵油碧斜阳外。轮声脆。几点平芜碎。独馀病骨，依旧掩却帘栊。怕东风。
怨诗行
作者：王世贞
朝代：明

忠臣不可为，良臣不可求。李牧却秦师，功多竟不侯。朝谗进郭开，夕骨委荒丘。千金卖社稷，举宗托仇雠。蒙恬破匈奴，挟箠河南收。长城五千里，雉堞如云浮。赵高从中制，片纸下沙丘。扶苏掩袂啼，一剑死阳周。合若投胶漆，弃若覆水杯。捐脰非所难，谁为终国忧。我欲寄此曲，此曲多悲思。今日乐相乐，别后莫相疑。
恨
作者：王世贞
朝代：明

零落先朋旧，艰危但甲兵。陆沉应有任，瓦解向谁明。展转疑吾道，低回愧此生。不知巫峡水，流恨几时平。
恩县道中雨
作者：王世贞
朝代：明

东风数杯酒，细雨三家村。行旅片时湿，农家素业存。梨花时一瞑，水鹳忽群喧。大有江南色，翻然嗟故园。
恩许归田重过摄山栖霞言念旧游有感因扣达观法师
作者：王世贞
朝代：明

前岁栖霞来，萋萋怨芳草。今岁栖霞去，恰恰欣黄鸟。来似江总持，去则明僧绍。偶然分别心，山色成丑好。出处何足言，生死尚未了。欲了此一关，应须参达老。
恭谒太祖高皇帝御容有述
作者：王世贞
朝代：明

宝箧启葳蕤，恍然睹天容。恒嵩表隆准，日月开重瞳。彷佛御座傍，杂沓缭云虹。我闻元运衰，真人起隆中。降自帝释天，一扫烟尘空。至今万水流，畴能不趋东。匪睹胼胝状，宁窥神禹功。
恭谒孝陵有述
作者：王世贞
朝代：明

元运昔告衰，真人起淮甸。车书际番落，日月光㝢县。久道化乃成，耄期驾方晏。飞龙太清表，蜕骨钟山巘。佛锡让甫成，龟玉瑞先现。紫气昼夜腾，祥云蔼千变。恍惚列圣朝，趋跄百僚见。干纲既北振，坤维永南奠。衣冠不出游，樽俎时勤荐。
恭谒孝陵有述
作者：王世贞
朝代：明
体裁：古风

元运昔告衰，真人起淮甸。车书际番落，日月光宇县。久道化乃成，耄期驾方晏。飞龙太清表，蜕骨钟山巘。佛锡让甫成，龟玉瑞先现。紫气昼夜腾，祥云蔼千变。恍惚列圣朝，趋跄百僚见。干纲既北振，坤维永南奠。衣冠不出游，樽俎时勤荐。
恭谒成祖文皇帝御容有述
作者：王世贞
朝代：明

琐琐一虮臣，手叩玉京扉。巍巍两天人，色夺金殿姿。尧彩既璀璨，舜瞳复昭回。飘鬣翘然举，俨若双龙緌。如日丽璇霄，九有皆光辉。奚必须袁生，始辨天子髭。遗蜕燕山阳，游神沙漠陲。
恭谒故宫阙有述
作者：王世贞
朝代：明

高皇御朱邸，草创业未备。南郊甫三让，北阙雄五位。是时李韩公，实当萧何寄。虽谢茅茨陋，终靡未央丽。黄屋屹然尊，青宫从鳞次。钟岳旦夕来，千扉腾紫气。业移众星拱，犹表宸居制。彷佛殿陛间，如闻清跸至。
息阴树傍冠尘俄重拂拭之馀聊用自解
作者：王世贞
朝代：明

欲将烦暑借风宽，更起红尘上鹖冠。拭罢祇堪他日挂，不须留待故人弹。
恽光世过于鳞邢州见怀出示有答
作者：王世贞
朝代：明

使者邢襄拥传迟，遥从玉树寄相思。省中华月秋谁在，曲里高山晚自疑。岂谓中原仍握手，又从吾世见论诗。怜君北走幽州道，易水浮云片片垂。
悯生篇
作者：王世贞
朝代：明

上坐莫喧，下坐一言。今者食荠，焉知我酸。南山有柏，朝牂暮斤。北山有柽，生而参天。何以弹乌，请用随侯。何以攻革，请用吴钩。案鹓从禽，命豹逐鼠。谓汝不捷，卒当僇汝。迷阳升堂，国香道傍。土杯在坫，玉卮汲浆。嫫母挟瑟，夷施幽闭。师涓教射，夔习击技。磁石引金，阿锡禦冰。扬舲太行，骋骏洞庭。寄愁九天，渺旷无梯。埋忧九渊，沈深无蹊。千日之外，中山曷力。百岁而往，司命奚德。金丹在口，噤不能餐。岂无永生，逝者实叹。
悲七子篇
作者：王世贞
朝代：明

文翁信其真，履坦物不隔。许老初耿介，晚负长舆癖。通蔽虽互妨，典刑尚可则。元朗业任侠，声酒恣所适。翩翩梁公子，养交不忘饰。子传青云姿，杜门事探索。如何中天谪，病使心志易。沈生慕落拓，王子工便辟。此曹富词源，兼多善酒德。年命一朝倾，转盼成陈迹。奄忽邺中论，恻怆山阳笛。神往形随敝，人生非金石。逝者不须臾，存者亦瞬息。安能使不悲，长悲竟何益。
悲哉行
作者：王世贞
朝代：明

四坐且罢欢，听我悲哉行。悲从中心发，轻言涕自零。疾风吹难散，春阳不能平。矫矫南山松，屈为虬龙形。干霄自本性，焉用美好称。宁为折蕙兰，安为令不芳。但睹连城碎，谁睹改其光。与世既殊辙，各自伸所长。悲哉复悲哉，古今尚茫茫。
悼亡儿果祥诗十首
作者：王世贞
朝代：明

得汝三年内，那能一日忘。谁知浪惊喜，翻为助悲伤。处处难开眼，时时总断肠。病夫骨髓尽，未数泪千行。一病无旬日，奄然丧此身。何心吾在世，无计尔为人。昨抚犹如玉，今看已作尘。平生娱弄物，触着暗伤神。眉目真如画，聪明解读诗。见人为礼法，依母倍恩私。事事俱堪系，声声未忍离。不眠仍起唤，星斗夜空垂。动止能如意，欢啼并可亲。纵无千里足，堪慰百年身。得食先分姊，更衣必示人。难挥汝爷恸，闻者亦酸辛。不禁西河眼，悲深渐欲枯。逢人失应对，散帙强支吾。颠倒还疑梦，依稀或类呼。谁将二女慰，转见一身孤。见汝娟娟静，谁能不解颜。身唯识燕市，骨仅返吴山。痛入啼呼外，逢应梦寐间。如怜泣成血，他日见探环。芝兰春已折，庭馆昼空沉。判老江湖骨，难窥天地心。入门伤几案，跨马畏朋簪。欲问容身地，茫茫不可寻。可爱俱无迹，唯馀一痛伤。招魂归杳旷，追路失苍茫。万事甘人下，馀生怕日长。泪痕罗幌底，斜月映如霜。慰藉诸亲旧，殷勤强破愁。斯文一身在，远道二亲忧。感极神俱竦，声吞泪复流。忘情岂我辈，分已愧庄周。
悼亡儿果祥诗十首·其一
作者：王世贞
朝代：明

得汝三年内，那能一日忘。谁知浪惊喜，翻为助悲伤。处处难开眼，时时总断肠。病夫骨髓尽，未数泪千行。
悼亡儿果祥诗十首其七
作者：王世贞
朝代：明
体裁：五言律诗

见汝娟娟静，谁能不解颜。身唯识燕市，骨仅返吴山。痛入啼呼外，逢应梦寐间。如怜泣成血，他日见探环。
悼亡儿果祥诗十首其三
作者：王世贞
朝代：明
体裁：五言律诗

眉目真如画，聪明解读诗。见人为礼法，依母倍恩私。事事俱堪系，声声未忍离。不眠仍起唤，星斗夜空垂。
悼亡儿果祥诗十首其九
作者：王世贞
朝代：明
体裁：五言律诗

可爱俱无迹，唯馀一痛伤。招魂归杳旷，追路失苍茫。万事甘人下，馀生怕日长。泪痕罗幌底，斜月映如霜。
悼亡儿果祥诗十首其二
作者：王世贞
朝代：明
体裁：五言律诗

一病无旬日，奄然丧此身。何心吾在世，无计尔为人。昨抚犹如玉，今看已作尘。平生娱弄物，触着暗伤神。
悼亡儿果祥诗十首其五
作者：王世贞
朝代：明
体裁：五言律诗

动止能如意，欢啼并可亲。纵无千里足，堪慰百年身。得食先分姊，更衣必示人。难挥汝爷恸，闻者亦酸辛。
悼亡儿果祥诗十首其八
作者：王世贞
朝代：明
体裁：五言律诗

芝兰春已折，庭馆昼空沉。判老江湖骨，难窥天地心。入门伤几案，跨马畏朋簪。欲问容身地，茫茫不可寻。
悼亡儿果祥诗十首其六
作者：王世贞
朝代：明
体裁：五言律诗

不禁西河眼，悲深渐欲枯。逢人失应对，散帙强支吾。颠倒还疑梦，依稀或类呼。谁将二女慰，转见一身孤。
悼亡儿果祥诗十首其十
作者：王世贞
朝代：明
体裁：五言律诗

慰藉诸亲旧，殷勤强破愁。斯文一身在，远道二亲忧。感极神俱竦，声吞泪复流。忘情岂我辈，分已愧庄周。
悼亡儿果祥诗十首其四
作者：王世贞
朝代：明
体裁：古风

月月山东使，平安两字存。昨来见书到，半是忆儿言。汝爷心已折，汝祖念弥敦。说到伤情处，青天日自昏。
愁雨叹
作者：王世贞
朝代：明

花径才干三尺地，又闻雨师将雨至。漫呼酒客醒后愁，先滴农夫眼前泪。两胫敲扑疮未平，一锸蹒跚滑难致。河身甫低水势高，瓶粟垂空麦苗痹。中金转贵百物贱，卖儿可了公私事。司农缓征征不止，司空兴利利无几。举头是天天漠然，何况君门逾万里。
意上人一梓甓婆罗门弃家入道通习三乘援苏学士赠乡僧文老例乞余一言走笔应之
作者：王世贞
朝代：明

看君竿木向随身，知是三乘老斲轮。仗作忠师无缝塔，须弥一半万由旬。当日蜀僧过蜀客，於今吴客咏吴僧。如何尚有乡心在，两两长松挂葛藤。
意上人一梓甓婆罗门弃家入道通习三乘援苏学士赠乡僧文老例乞余一言走笔应之·其一
作者：王世贞
朝代：明

看君竿木向随身，知是三乘老斲轮。仗作忠师无缝塔，须弥一半万由旬。
意上人一梓甓婆罗门弃家入道通习三乘援苏学士赠乡僧文老例乞余一言走笔应之·其二
作者：王世贞
朝代：明
体裁：七言绝句

当日蜀僧过蜀客，于今吴客咏吴僧。如何尚有乡心在，两两长松挂葛藤。
意上人一梓甓婆罗门弃家入道通习三乘援苏学士赠乡僧文老例乞余一言走笔应之·其二
作者：王世贞
朝代：明

当日蜀僧过蜀客，於今吴客咏吴僧。如何尚有乡心在，两两长松挂葛藤。
感事
作者：王世贞
朝代：明

山鹊营树颠，垒枝犹未固。一雏复一雏，宛转伺其嗉。毛羽尚未成，忽去不返顾。纵无矰弋虞，葳蕤恐中路。念我非慈乌，焉能希反哺。生自当风喧，为人慰朝暮。
感事
作者：王世贞
朝代：明

白简彷徨寻所之，入山不深复何辞。世人煮鹤宁一事，而我雕虫亦少时。多闻比邱结未断，求名菩萨缘当迟。怨生转作善知识，咀口谶却波罗夷。
感事偶成
作者：王世贞
朝代：明

燕坐环堵中，蝇声杂然至。世路岂我妨，物情各自为。有身亦何患，无诤乃三昧。瞬息风雨过，冰轮绝纤翳。加我我不戚，语彼彼转恚。一饭两粥余，饱即腾腾睡。
感事得五言长律三十句时家弟敬美致关中书为归计因赋此寄之
作者：王世贞
朝代：明

大道本何诤，凡情空见憎。庙廊稀阙事，泉石易为绳。魔总百相娆，佛还三不能。岂予真白璧，劳彼任青蝇。会得无身语，依然有发僧。江湖元自阔，风浪定来澄。嘿嘿时弹指，凉凉对抚膺。尺书传令弟，三益喜良朋。草赋推司马，莼心托季鹰。非关怨摇落，业已削飞腾。缓蜡千山屐，来依六祖灯。天宁久钟会，尔不愧孙登。日月高难毁，乾坤大可凭。鹓雏从吓鼠，羊角定扶鹏。若说函中记，宁同汉五陵。
感兴六首
作者：王世贞
朝代：明

白家柳枝不忍折，韩家柳枝却复春。争似金明池上絮，随风吹去作沙尘。桃花片片委潇湘，棹入桃源转断肠。懊恨羲和排历后，不教风雨属东皇。胡床挂壁未曾收，欲烬垆香袅尚浮。行到东廊才一步，猛惊残日上帘钩。峭风俄扫蒻房空，恍忽还疑在梦中。毕竟怨亲何所似，偶然萍水复西东。欲酌仍停鹦鹉螺，酒醒长叹对银河。傍人总会应难语，但道中年感慨多。单车柳色太行新，浊酒寒灯供此身。燕赵向来多似玉，懒教人唤负心人。
感兴六首·其一
作者：王世贞
朝代：明

白家柳枝不忍折，韩家柳枝却复春。争似金明池上絮，随风吹去作沙尘。
感兴六首其三
作者：王世贞
朝代：明
体裁：七言绝句

胡床挂壁未曾收，欲烬垆香袅尚浮。行到东廊才一步，猛惊残日上帘钩。
感兴六首其二
作者：王世贞
朝代：明
体裁：七言绝句

桃花片片委潇湘，棹入桃源转断肠。懊恨羲和排历后，不教风雨属东皇。
感兴六首其五
作者：王世贞
朝代：明
体裁：七言绝句

欲酌仍停鹦鹉螺，酒醒长叹对银河。傍人总会应难语，但道中年感慨多。
感兴六首其六
作者：王世贞
朝代：明
体裁：七言绝句

单车柳色太行新，浊酒寒灯供此身。燕赵向来多似玉，懒教人唤负心人。
感兴六首其四
作者：王世贞
朝代：明
体裁：七言绝句

峭风俄扫蒻房空，恍忽还疑在梦中。毕竟怨亲何所似，偶然萍水复西东。
感怀
作者：王世贞
朝代：明

今晨东风至，吹我颜色佳。揽袂不及裳，粉泽理光仪。新荑承天露，朝荣际日晖。雅步中宫商，顾盼有馀姿。临当中门发，欲出故徘徊。燕赵三千人，一一自蛾眉。所愿在当怀，焉顾妍与蚩。沈吟临芳镜，掩约内伤悲。清晨出游目，顾见南山道。挟弹美少年，容颜白如缟。拉攞枯松树，上有乾鹊噪。熻㸌朱丸流，宛转堕荒草。企听犹未毕，吉凶不自保。七尺长为人，焉能制余老。人生垂衰老，俶如就途客。药饵相扶持，攀车解輗轭。不行将难免，暂留终何益。著书以自宽，聊为存者识。明晦既歧轨，焉用留遗迹。贤圣知有馀，死生无中策。
感怀
作者：王世贞
朝代：明

战罢西风万树残，又看桃李遍春山。不知天地元何意，惟有长松了不关。年年秋色饱云门，留滞殊深圣主恩。莫向山城轻白日，请看风雨易黄昏。
感怀·其一
作者：王世贞
朝代：明

今晨东风至，吹我颜色佳。揽袂不及裳，粉泽理光仪。新荑承天露，朝荣际日晖。雅步中宫商，顾盼有馀姿。临当中门发，欲出故徘徊。燕赵三千人，一一自蛾眉。所愿在当怀，焉顾妍与蚩。沈吟临芳镜，掩约内伤悲。
感怀·其一
作者：王世贞
朝代：明

战罢西风万树残，又看桃李遍春山。不知天地元何意，惟有长松了不关。
感怀·其三
作者：王世贞
朝代：明

人生垂衰老，俶如就途客。药饵相扶持，攀车解輗轭。不行将难免，暂留终何益。著书以自宽，聊为存者识。明晦既歧轨，焉用留遗迹。贤圣知有馀，死生无中策。
感怀·其二
作者：王世贞
朝代：明

年年秋色饱云门，留滞殊深圣主恩。莫向山城轻白日，请看风雨易黄昏。
感怀其二
作者：王世贞
朝代：明
体裁：古风

清晨出游目，顾见南山道。挟弹美少年，容颜白如缟。拉攞枯松树，上有乾鹊噪。熻㸌朱丸流，宛转堕荒草。企听犹未毕，吉凶不自保。七尺长为人，焉能制余老。
感怀寄王大参阳德
作者：王世贞
朝代：明

六代三山妒客踪，犹余五岳可扶筇。应来我马元非马，悟得人龙有似龙。祭酒偶叨诗社长，通侯仍傍醉乡封。烦君寄与何曾道，到老还输阮嗣宗。
感述六十韵
作者：王世贞
朝代：明

历历行藏事，秋霜积泪痕。十年曾结客，诗句满中原。一跌身同赘，频惊舌屡扪。未风谁辨草，先火欲明璠。避晋传江左，栖吴类武源。中丞双豹尾，刺史五熊轓。奕叶陪皇运，生成总国恩。徵书向州府，束帛去丘樊。识监羞司马，为儒陋叔孙。赋题秦女凤，班逐汉臣鹓。所际垂衣主，宁期泣扇媛。侯门罢投谒，天路隔攀援。勋业时名左，文章世态论。纵迟甘曳尾，那肯羡乘轩。难已东方设，歌仍下里喧。四愁虚望岳，三刖竟悲昆。黯澹白云署，风尘黄鹄翻。几人甘蠖屈，吾岂厌鹏鶱。才拙知何补，时平借不冤。寝兴惟早莫，朋旧绝寒温。海席鲈鱼鲙，燕盘苜蓿飧。身安束湿久，道以积薪存。休沐怜妻子，寅恭得季昆。篇成多和瑟，曲罢有吹埙。颇解讥衰凤，无能托化鲲。迩来工上下，愁说会平反。一旅勤王室，千秋启塞垣。紫衣归汉市，碧血洒周墦。泣雨谁看粟，投晖尚覆盆。幸陪郎署席，亦负野人暄。恋禄违辞绂，惊心阻叩阍。缇兵时络绎，中旨夜趋奔。麋鹿何罹网，羝羊更触藩。向来边事棘，独使圣忧敦。筹筴明光秘，祠禖太乙尊。任方优将相，尘已动乾坤。列帜蟠狐岭，连烽逼雁门。地炎边马习，月黑羽书繁。飞饷三边转，材官六郡屯。元戎假黄钺，天子授朱鞬。贾傅宁谈饵，娄生或请婚。女红全扫越，汗血未归宛。野色徵龙战，原蒐益虎贲。鼓鼙秋转急，戈甲昼仍昏。质子空都护，孤儿总陆浑。壮怀频舞逖，清啸久输琨。智士甘怀宝，忠臣惜丧元。蛾眉各燕赵，鱼腹自湘沅。岁月无乾土，生涯有故园。云齐吴渚稻，潮满沃洲荪。熟柚金分筥，芳篘玉满樽。问津迷远楫，息路悟归辕。其若频年使，仍传一札言。民穷怯蛇虎，吏巧猎鸡豚。巧似驱渊獭，穷如失木猿。三江先雨涸，万柳后春髡。垂老脂俱尽，公庭泪暗吞。衣冠十道使，烟火几家村。羁旅馀皮骨，朝廷问本根。茫茫竟何所，肠断赋招魂。
愤篇
作者：王世贞
朝代：明

牵丝诵经籍，弱冠探仕录。触绪多见违，夙言将安属。策马涉鲸波，操舟令从陆。扰扰红尘间，焉为问车毂。渭水既入泾，谁当辨非浊。骐骥虽工步，难与飞鹰逐。神龙固天矫，变化求所欲。乔松抖唐蒙，首尾竟成束。将循李陵发，未卫鲍庄足。衔愤戒伊人，富贵生局促。
慎侍御子正借书
作者：王世贞
朝代：明

苕水穿阶草满除，萧然都似子云居。十年铅椠头堪白，又乞那家未校书。
慕容家自鲁企由谷歌
作者：王世贞
朝代：明

人言慕容恶，慕容剧不恶。凤皇化鸱枭，生缘好逐雀。
慕椿林翁寿言
作者：王世贞
朝代：明

六十犹婴慕，栖迟似鲁生。家传和靖隐，人识孝廉名。必轶齐梁驾，还追李杜盟。有雏俱五彩，合璧并连城。纶綍传西掖，冠裳自上京。峰如双髻黑，身似九仙轻。小饮收春树，端居咏太平。瑶池万年实，并益寿颜赪。
慧山东园为王光禄家物余再过之矣复以与比部曹安二山人曹王二太学一游即事有述
作者：王世贞
朝代：明

三过王园兴转新，为贪幽景岂关人。苍苔印鹿尤堪赏，古树啼鸦也不嗔。自有真山当北户，任他流水入西邻。翻骄履道林中竹，总好还沾京洛尘。
慰伴松上人疾
作者：王世贞
朝代：明

长松叶底一绳床，瘦影凌兢额渐霜。抛却此身谁受病，不劳三界访医王。
慰吴翁晋失利
作者：王世贞
朝代：明

春官日讨论，本意欲还醇。文苑翻成厄，儒林未睹真。家声三礼旧，诗法五言新。莫以杨朱泪，轻沾建业尘。
慰明卿再谪长短歌二章和李于鳞
作者：王世贞
朝代：明

明堂堂成不见帝，十二牧伯朝逡巡。丞相肩舆入内殿，摇笔一扫三千人。王生束装视黜籍，乃见武昌吴国伦。无官可谪左已久，有地足徙恩仍新。甘泉诸贵气成云，吴也亦是甘泉臣。小臣无状业万死，尚许短檄随风尘。长沙坐中止鵩鸟，鲁东门外悲麒麟。何方魑魅不抚掌，何处猿猱不鼓唇。李侯杜门十月矣，唶女再黜奚其陈。此时尺一驰南康，府主揶揄目吴郎。卷衣大笑出府舍，一舸乘风上武昌。匡庐五老宛相揖，长江九派流飞觞。归来萧条四壁立，大妇谇骂小妇伤。女等徒称弦金石，岂无宗徐李与王。时从处士誇鹦鹉，可救文君典鹔鹴。何物故人能见负，却令妻子徇文章。啼寒泣饥苦未已，东驰西窜穷遐荒。燕中炊米若炊玉，公田种秫不种粳。贡家车马谁与买，季子貂裘胡计藏。解道人间富官职，女岂不念头上霜。吴郎欲答答不得，王生请为歌夙昔。日者岁之丙辰前，五星犹闻在奎壁。片语高呼白雪飞，寸心肯让青云色。吾宗少年强解事，吴郎目摄遗其舄。岂唯吴郎众辟易，但语吾曹少坚敌。司空挝鼓尽裸袒，武安行酒半膝席。小儿仅呼杨德祖，一钱可拟程不识。倘闻曹中理公事，君其且看西山碧。故知万变同翻手，风雨青天昼能吼。遗舄少年坐上坐，谁哉捧案前奔走。世人荣辱强相制，吾辈行藏终自取。妻子宁须饶远略，且用七尺饵其口。即使女官更削尽，豫章男子得活不。女乏江陵千树橘，来共吴门千畦韭。耕尽要离墓上云，洗眼看他竟何有。呜呼，吴郎似不欲女人间住，毕竟何方可容女。造物由来有深意，丈夫未必终穷苦。屈家老翁错解事，强作区区不平语。迷魂大招招不得，鼪鼯对啼江上雨。鱼腹脂消骨何在，海内文章竟归楚。湘山九疑江九派，天地为之尚吞吐。回首当时一子兰，澌流草没施荒烟。英雄七尺本有托，断不俯受凡人怜。吴郎未买南山田，拂衣且登五岳颠。倘有韩众授丹诀，入口白日升青天。不然来访王与李，片语共作三千年。男儿死则有死耳，安能再辱咸阳之道边。噫嘻，劝君归去者谁子，其人折腰车马前。
慰明卿再谪长短歌二章和李于鳞·其一
作者：王世贞
朝代：明

明堂堂成不见帝，十二牧伯朝逡巡。丞相肩舆入内殿，摇笔一扫三千人。王生束装视黜籍，乃见武昌吴国伦。无官可谪左已久，有地足徙恩仍新。甘泉诸贵气成云，吴也亦是甘泉臣。小臣无状业万死，尚许短檄随风尘。长沙坐中止鵩鸟，鲁东门外悲麒麟。何方魑魅不抚掌，何处猿猱不鼓唇。李侯杜门十月矣，唶女再黜奚其陈。此时尺一驰南康，府主揶揄目吴郎。卷衣大笑出府舍，一舸乘风上武昌。匡庐五老宛相揖，长江九派流飞觞。归来萧条四壁立，大妇谇骂小妇伤。女等徒称弦金石，岂无宗徐李与王。时从处士誇鹦鹉，可救文君典鹔鹴。何物故人能见负，却令妻子徇文章。啼寒泣饥苦未已，东驰西窜穷遐荒。燕中炊米若炊玉，公田种秫不种粳。贡家车马谁与买，季子貂裘胡计藏。解道人间富官职，女岂不念头上霜。吴郎欲答答不得，王生请为歌夙昔。日者岁之丙辰前，五星犹闻在奎壁。片语高呼白雪飞，寸心肯让青云色。吾宗少年强解事，吴郎目摄遗其舄。岂唯吴郎众辟易，但语吾曹少坚敌。司空挝鼓尽裸袒，武安行酒半膝席。小儿仅呼杨德祖，一钱可拟程不识。倘闻曹中理公事，君其且看西山碧。故知万变同翻手，风雨青天昼能吼。遗舄少年坐上坐，谁哉捧案前奔走。世人荣辱强相制，吾辈行藏终自取。妻子宁须饶远略，且用七尺饵其口。即使女官更削尽，豫章男子得活不。女乏江陵千树橘，来共吴门千畦韭。耕尽要离墓上云，洗眼看他竟何有。
慰明卿再谪长短歌二章和李于鳞其二
作者：王世贞
朝代：明
体裁：古风

呜呼，吴郎似不欲女人间住，毕竟何方可容女。造物由来有深意，丈夫未必终穷苦。屈家老翁错解事，强作区区不平语。迷魂大招招不得，鼪鼯对啼江上雨。鱼腹脂消骨何在，海内文章竟归楚。湘山九疑江九派，天地为之尚吞吐。回首当时一子兰，澌流草没施荒烟。英雄七尺本有托，断不俯受凡人怜。吴郎未买南山田，拂衣且登五岳颠。倘有韩众授丹诀，入口白日升青天。不然来访王与李，片语共作三千年。男儿死则有死耳，安能再辱咸阳之道边。噫嘻，劝君归去者谁子，其人折腰车马前。
慰梅禹金试金陵放落一首
作者：王世贞
朝代：明

昔时梅宛陵，欧九并驰称。万古一诗在，青山白发憎。云孙更蹭蹬，雪曲有飞腾。桃叶双头楫，芙蓉半臂绫。此时吴女队，让汝独先登。
慰殷无美哭女
作者：王世贞
朝代：明

殷生抱和璧，悠然掩柴荆。不咏颜远句，却钟夷甫情。夕枕断纨影，朝餐稀佩声。蒙庄亦难解，唯有诵无生。
慰邵将军孤鹤
作者：王世贞
朝代：明

缑山一羽化，故侣杳难寻。独立清秋色，孤鸣碧汉心。死生交谊尽，饮啄主恩深。莫作低回态，人谁支道林。
憩弘慈寺空上人房
作者：王世贞
朝代：明

下马叩空门，逢僧礼白云。为心一萧散，别路自尘氛。犬避昙花席，鼯餐贝叶文。大都论佛性，难作有无分。
憩徐少卿墓
作者：王世贞
朝代：明

宿草封云壮，高杉背日寒。客来无剑挂，事往有琴弹。
憩徐氏园内赠主人
作者：王世贞
朝代：明

爱汝辟疆地，能为求仲开。小鸟啄林萼，幽蝉抱庭槐。掩映竹间帙，逍遥池上杯。洒然清风度，乃是主人来。
懊侬歌
作者：王世贞
朝代：明

布帆珂峨头，飞花自在流。欢饮宜城酒，那得忆扬州。手插桃李树，先祝嫁东风。欢将盛年去，留衰掷与侬。
懊侬歌·其一
作者：王世贞
朝代：明

布帆珂峨头，飞花自在流。欢饮宜城酒，那得忆扬州。
懊侬歌·其二
作者：王世贞
朝代：明

手插桃李树，先祝嫁东风。欢将盛年去，留衰掷与侬。
懒融洞
作者：王世贞
朝代：明

雪里垂垂长白莲，不言不起更悠然。汝家初祖曾何道，翻结神天有漏缘。
戊午岁叔达甥兄弟弱冠应试余寄诗勉之曰玉树元双挺鹓雏好并翻外家饶宅相若个魏阳元又一纪而叔达文日益高有名然宅相犹未应也今年春来别余应南京试复为一绝以促之
作者：王世贞
朝代：明

休将宅相问乌衣，似舅如甥已自稀。却月观头金粟树，可能先折一枝归。
戊子元日试笔
作者：王世贞
朝代：明

严城爆竹鼓紞紞，屈指新晨六十三。小为祝厘违野服，将无改迹恋朝簪。群儿椒酒虽全却，小坞梅花或可探。出处浮云无定所，肯容时趣入终南。
戊子初中夏金陵祈晴祈雨者各一而大宗伯姜公主之应因呈公一绝
作者：王世贞
朝代：明

禾田宜雨麦宜晴，前后青泥叩玉清。姜氏重瞻灌坛令，秣陵初遇束长生。
戊子秋宣城梅禹金与其从叔季豹相过从颇数今年春禹金之从弟子马来出其诗见示更自斐然于其行得一七言律赠之
作者：王世贞
朝代：明

双颊微赪鬓尚鸦，比它群从更高华。从夸荆地人人玉，不及梅家树树花。舷底歌声牛渚月，袖中诗草敬亭霞。惟怜乐府新翻调，强半春风傍狭邪。
戊寅元日家宴试笔
作者：王世贞
朝代：明

两从沧海颂王正，三解军符荷圣明。盘里芳椒偏晚得，庭前玉树有新萌。由他凿落鸣珂地，不博团栾把盏情。五十三年丝鬓白，可因升斗负生平。
戌亥之际有闻偶成一首
作者：王世贞
朝代：明
体裁：七言排律

春来负癖近膏肓，尽日支颐不下床。但是世情容懒却，不教年事向愁量。沧桑变后身难定，蛮触争来地已荒。冠盖几家狐父里，文章若个夜郎王。才怜夸父追炎□，依旧阳鱎拥钓忙。学佛又投多宝座，寻真先试化金方。沽将浊酒新狂水，检罢残编古战场。欲向太湖栖一曲，建成车马聘东黄。
戌亥之际有闻偶成一首
作者：王世贞
朝代：明

春来负癖近膏肓，尽日支颐不下床。但是世情容懒却，不教年事向愁量。沧桑变后身难定，蛮触争来地已荒。冠盖几家狐父里，文章若个夜郎王。才怜夸父追炎，依旧阳鱎拥钓忙。学佛又投多宝座，寻真先试化金方。沽将浊酒新狂水，检罢残编古战场。欲向太湖栖一曲，建成车马聘东黄。
戍赵归思寓姓名一章
作者：王世贞
朝代：明

嗟予谢安枕，朅来历荒徼。边声横赵朔，代马腾秋草。九塞张武军，三关羽书少。疲禽息故林，赪鱼遵幽沼。日归荒丘迟，寒向戍楼早。白杨兴悲风，石虎横周道。千秋胡敢言，生平当自保。将陈乞骸章，田间以终老。
戏为乩仙语
作者：王世贞
朝代：明

昨夜蕊珠宫，冰壶弄秋月。不肯玉床眠，鞭龙醉中发。
戏为樱桃题二绝句
作者：王世贞
朝代：明

葡萄赐紫那同贵，金橘堆黄剩是酸。何似琢圆千靺鞨，深红透出水晶盘。含桃一荐柏梁新，偷入新诗郭舍人。笑杀上林村令句，李梅争似齧妃唇。
戏为樱桃题二绝句·其一
作者：王世贞
朝代：明

葡萄赐紫那同贵，金橘堆黄剩是酸。何似琢圆千靺鞨，深红透出水晶盘。
戏为樱桃题二绝句·其二
作者：王世贞
朝代：明

含桃一荐柏梁新，偷入新诗郭舍人。笑杀上林村令句，李梅争似齧妃唇。
戏为江左变体
作者：王世贞
朝代：明

朱雀桁头空系舠，玄武门傍难上潮。三眠三起人如柳，一年一度鹊为桥。懒妆人道孙娘髻，废飧侬学楚宫腰。秦镜照胆那照苦，汉酒消愁怨不消。二八薄命私所怜，嫁得燕颔复鸢肩。楼船将军难问地，戊己校尉不论年。银缸送影聊暂对，绣茵分寒仍半偏。贱妾红颜坐来变，安能君心常宛然。
戏为江左变体·其一
作者：王世贞
朝代：明

朱雀桁头空系舠，玄武门傍难上潮。三眠三起人如柳，一年一度鹊为桥。懒妆人道孙娘髻，废飧侬学楚宫腰。秦镜照胆那照苦，汉酒消愁怨不消。
戏为江左变体·其二
作者：王世贞
朝代：明

二八薄命私所怜，嫁得燕颔复鸢肩。楼船将军难问地，戊己校尉不论年。银缸送影聊暂对，绣茵分寒仍半偏。贱妾红颜坐来变，安能君心常宛然。
戏为登州歌四章
作者：王世贞
朝代：明

空令小妇怨辽阳，只隔风烟一水长。不道天河才咫尺，双星夜夜永相望。十三娇小学搊筝，搊得筝如鸾凤鸣。却问秦王何处去，不教童女访蓬瀛。约伴烧香海庙行，就中商妇独含情。由来海市惟看影，恰似狂夫枉得名。弹子涡畔水争流，小石星星滑似油。不惜红裙裹将去，与郎花下斗藏钩。
戏为登州歌四章·其一
作者：王世贞
朝代：明

空令小妇怨辽阳，只隔风烟一水长。不道天河才咫尺，双星夜夜永相望。
戏为登州歌四章其三
作者：王世贞
朝代：明
体裁：七言绝句

约伴烧香海庙行，就中商妇独含情。由来海市惟看影，恰似狂夫枉得名。
戏为登州歌四章其二
作者：王世贞
朝代：明
体裁：七言绝句

十三娇小学搊筝，搊得筝如鸾凤鸣。却问秦王何处去，不教童女访蓬瀛。
戏为登州歌四章其四
作者：王世贞
朝代：明
体裁：七言绝句

弹子涡畔水争流，小石星星滑似油。不惜红裙裹将去，与郎花下斗藏钩。
戏为眼罩作一绝
作者：王世贞
朝代：明

短短一尺绢，占断长安色。如何眼底人，对面不相识。
戏为舍弟题竹赠王生
作者：王世贞
朝代：明

阿猷到处遍寻汝，为许相将保岁寒。最是潇湘一水外，乍晴乍雨耐人看。
戏作
作者：王世贞
朝代：明

广陵道人秃其首，参同悟真无不有。太史低眉袖金赠，问我何为閟若口。一言尚堪海大鱼，再语便作黔之驴。从它注脚从它作，祇是前贤枉著书。
戏作反九友斋歌
作者：王世贞
朝代：明

郧中大纛摩北斗，鼓吹金绯拥前后。岂是论交无一人，却从世外思九友。自蒙恩谴许归田，此曹拂拭皆我有。新年欲来旧年去，九友愈妍我愈丑。偶然十日中恶酒，十日罍尊不依口。偶然半月拥被眠，半月不踏青山颠。雕金镌玉科蚪篆，法墨名画珍珠船。仓皇缘尽便长诀，欲携不得悲洏涟。生平所读百千卷，著作亦逾十万言。临岐一字用不着，㗨嘘咄唶空茫然。我恨九友轻相弃，九友笑余不晓事。一生一死到头难，一富一贫翻手易。对九友者为何人，汝尚不晓留汝身。畴能赤手金鳌顶，空尽乾坤大六尘。
戏呈王佥宪入贺
作者：王世贞
朝代：明

故人相见时相及，但道嵇生懒自如。囊里俸钱沽酒尽，不须重草绝交书。
戏宗吏部买妾
作者：王世贞
朝代：明

江东小妇春十五，珊瑚荧荧海光妩。千载唐昌夺颜色，帝遣琼枝待君吐。鸦头步袜生莲金，胭脂销红玉箸侵。半夜鸡声挽欢起，畏听旁帐白头吟。
戏寄吴生
作者：王世贞
朝代：明

我爱髯公气谊深，长因任侠贱黄金。裁成艳曲呼如意，教就明童字称心。歌管时停星桧底，酒船多在尚湖阴。东邻更有陈遵在，失却鸾篦好易寻。
戏成短歌调顾山人季狂
作者：王世贞
朝代：明

顾生慕君平，九州已游七。王生如少微，五岳仅识一。顾生谓王安足论，七尺岂是妻儿身。朝从儿耕暮妻织，鸿鹄高飞来笑人。生不见军城酒罢街鼓发，独倚营门坐秋月。赖能高咏三五篇，不然一夜换汝鬓边雪。
戏章仲玉写楞严经且用自解
作者：王世贞
朝代：明

要君日日写楞严，昙？村头损素缣。夜望神光生口角，朝疑舍利吐毫尖。行歌剑客缑将蒯，调笑书生舌欲钳。真个法门无一字，五千函卷是谁添。
戏章仲玉写楞严经且用自解
作者：王世贞
朝代：明
体裁：七言律诗

要君日日写楞严，昙�村头损素缣。夜望神光生口角，朝疑舍利吐毫尖。行歌剑客缑将蒯，调笑书生舌欲钳。真个法门无一字，五千函卷是谁添。
戏赋后七夕
作者：王世贞
朝代：明

牛女佳期已惘然，谁留馀闰荐新缘。重徵驾鹊愁难信，却浼奔龙苦不前。娟娟桂色初惊面，习习榆芬乍亸肩。恨杀朱明金作辔，还酬白帝玉为钱。解道千年无此夕，莫将今夕望明年。
戏赠于■先
作者：王世贞
朝代：明

七月十五夜何其，正值扁舟访我时。留卿且试盂兰供，来岁依稀丛桂枝。
戏赠华甥起龙
作者：王世贞
朝代：明

新郎玉润眼中稀，五日严程便促归。若使异时驱传过，肯教回马款柴扉。莫将公礼恼田家，才得三杯帽已斜。任尔文章能似舅，酒狂随分减些些。
戏赠华甥起龙·其一
作者：王世贞
朝代：明

新郎玉润眼中稀，五日严程便促归。若使异时驱传过，肯教回马款柴扉。
戏赠华甥起龙·其二
作者：王世贞
朝代：明

莫将公礼恼田家，才得三杯帽已斜。任尔文章能似舅，酒狂随分减些些。
戏赠导引者吴生
作者：王世贞
朝代：明

池涌青莲坐，天垂白玉棺。暂留为说法，欲去亦无难。尔今习熊鸟，便欲唤鹓鸾。三尺齐门铗，将从紫府弹。
戏赠朱生
作者：王世贞
朝代：明

小吏黄衣是，雄谭白马非。何如学方朔，割肉诙谐归。暑候平原侯，跳丸方小说。顷刻数千言，斜阳尚林樾。
戏赠朱生·其一
作者：王世贞
朝代：明

小吏黄衣是，雄谭白马非。何如学方朔，割肉诙谐归。
戏赠朱生·其二
作者：王世贞
朝代：明

暑候平原侯，跳丸方小说。顷刻数千言，斜阳尚林樾。
戏赠陆兄
作者：王世贞
朝代：明

见汝佳公子，俄然双鬓华。有家不解问，欲问已无家。鞭巷一壶酒，弇园千树花。应门如不却，老去足生涯。
戏赠高坐寺僧
作者：王世贞
朝代：明

高坐道人谈十地，醉乡司马听三车。但教胡饼传生菜，何必诸天昼雨花。
戏集唐句示子念
作者：王世贞
朝代：明

长安城中足年少，论交岂必皆同调。前门长揖后门关，当面输心背面笑。薄俗嗟嗟难重陈，万事翻覆如浮云。欲向何门靸珠履，令人常忆平原君。
戏题
作者：王世贞
朝代：明

君不见道傍石，太古留一拳。自从陵阳过之泣，千椎万琢不得全。野夫有语且自保，肯受龌龊时人传。君不见道傍柳，昨者黄金丝，今日萧条秃于帚。人间毁誉风雨来，万事莫落书生口。
戏题
作者：王世贞
朝代：明

落魄不休衰自惊，学书学剑俱无成。壶中有酒君且倾，男儿七尺何所用，借汝一驻千秋名。长安日落俱苍然，炎风大雪天无权。醉来得语醒不传，鄙夫五斗不敢厌，与贼共著吴中田。何来赭衣青犊车，昨者玉带黄金鱼。先生此时卧读书，闺中小妇不解事，问尔刺促终何如。
戏题
作者：王世贞
朝代：明

词林岂必阳九，世路自足朝三。鸡肋弃之有味，羊肠欲上不堪。蹉跎颜驷双鬓，落魄高阳一身。弹章亦合文苑，除目终疑酒人。
戏题·其一
作者：王世贞
朝代：明

君不见道傍石，太古留一拳。自从陵阳过之泣，千椎万琢不得全。野夫有语且自保，肯受龌龊时人传。
戏题·其一
作者：王世贞
朝代：明

落魄不休衰自惊，学书学剑俱无成。壶中有酒君且倾，男儿七尺何所用，借汝一驻千秋名。
戏题·其一
作者：王世贞
朝代：明

词林岂必阳九，世路自足朝三。鸡肋弃之有味，羊肠欲上不堪。
戏题·其三
作者：王世贞
朝代：明

何来赭衣青犊车，昨者玉带黄金鱼。先生此时卧读书，闺中小妇不解事，问尔刺促终何如。
戏题·其二
作者：王世贞
朝代：明

君不见道傍柳，昨者黄金丝，今日萧条秃于帚。人间毁誉风雨来，万事莫落书生口。
戏题·其二
作者：王世贞
朝代：明

蹉跎颜驷双鬓，落魄高阳一身。弹章亦合文苑，除目终疑酒人。
戏题其二
作者：王世贞
朝代：明
体裁：古风

长安日落俱苍然，炎风大雪天无权。醉来得语醒不传，鄙夫五斗不敢厌，与贼共著吴中田。
戏题徐迪功五集后
作者：王世贞
朝代：明

一贫无梦到封侯，屠狗吹箫不自由。今日功成身亦贵，可堪人记少年游。十年家火炼凡铅，一日中原遇大还。君自羽仪朝帝阙，莫将垆鼎误青山。
戏题徐迪功五集后·其一
作者：王世贞
朝代：明

一贫无梦到封侯，屠狗吹箫不自由。今日功成身亦贵，可堪人记少年游。
戏题徐迪功五集后·其二
作者：王世贞
朝代：明

十年家火炼凡铅，一日中原遇大还。君自羽仪朝帝阙，莫将垆鼎误青山。
戏题燕市所见
作者：王世贞
朝代：明

绣帢缇骑争道，雕栏贵人索钱。群儿马通自给，小妇牛饮高眠。相君筑堤西弄，词客待诏公车。鸣驺定先宿鸟，弹铗不愁无鱼。
戏题燕市所见·其一
作者：王世贞
朝代：明

绣帢缇骑争道，雕栏贵人索钱。群儿马通自给，小妇牛饮高眠。
戏题燕市所见·其二
作者：王世贞
朝代：明

相君筑堤西弄，词客待诏公车。鸣驺定先宿鸟，弹铗不愁无鱼。
戏题芹尚祠
作者：王世贞
朝代：明

不知前后表何因，袁盎名僧芹尚神。翻恨佛门开忏悔，到来京洛有谗臣。
戏题诗扇后贻徐生
作者：王世贞
朝代：明

蕺山老姥亦可怜，遇我涂鸦不值钱。箧笥恩情翻不薄，好留怀袖向明年。
戏题赤壁
作者：王世贞
朝代：明

越州兰亭千载奇，黄州赤壁今半之。若使舟人不解说，一拳顽石草迷离。